Isy Suttie, Actores a Chomediwraig\nCymraeg - Hafan > Mwy > Fy Mhrofiad i > Dysgu > Isy Suttie, Actores a Chomediwraig\nDysgu Cymraeg yn Llundain\nWyddwn i ddim y byddwn i’n dysgu siarad Cymraeg, ond pan gwrddais fy mhartner cefais fy ysbrydoli i wneud hynny. Cymraeg yw ei iaith gyntaf a Chymraeg mae ei deulu yn siarad adre. Roeddwn i wedi blino ar fethu â deall, ac roeddwn i’n meddwl hefyd y byddai’n dda i’m hymennydd.\nYmrestrais mewn dosbarth i ddysgwyr yn Llundain. Roedd mwyafrif y bobl ar fy nghwrs dros 50 oed, pobl fel fi sydd ag amser sbâr tua chanol dydd, un neu ddau ohonyn nhw wedi’u geni yng Nghymru a chanddyn nhw acenion Cymraeg. Mae gan eraill rieni sy’n siarad Cymraeg a chanddyn nhw ddiddordeb yn nhreftadaeth eu teulu.\nMae fy nghariad a fi yn siarad Cymraeg yn aml iawn gartref, ac rwy’n credu ei fod e’n blino ar orfod cywiro fy ynganu, ond rwy’n gwybod ei fod e’n hapus mod i’n dysgu. Mi fydda i’n dysgu geiriau newydd bob dydd drwy ymarfer yr iaith yn aml. Rwy’n ffodus ein bod yn gallu gwneud hyn, oherwydd does gan nifer o’r bobl ar fy nghwrs neb gartref sy’n siarad Cymraeg.\nDydw i ddim yn rhugl o bell ffordd, ond rwy’n ceisio gwella drwy wylio ‘Pobol y Cwm’ ar S4C pryd bynnag y galla i.\nCanais gân yn Gymraeg fel rhan o fy sioe yng Ngŵyl Caeredin ac fe fydda i’n aml yn canu’r gân hon ar y gylchdaith. Fe hoffwn ryw ddiwrnod wneud pum munud o berfformio yn Gymraeg ar fy nhraed - byddai’n sicr yn her.\nCewch wybodaeth am le i gymdeithasu yn y Gymraeg ar ein tudalen Cyrff a Chymdeithasau.


02 Tach 2021\nLlwyddodd Trafnidiaeth Cymru (TrC) a'u partner cyflenwi Alun Griffiths Ltd gyrraedd rhestr fer a dod yn ail yng Ngwobrau Adeiladu Rhagoriaeth Cymru eleni am brosiect newydd yng ngorsaf Bow Street.\nCafodd y prosiect, a gyflwynwyd mewn partneriaeth â Chyngor Sir Ceredigion ac a ariannwyd gan Lywodraeth Cymru a'r Adran Drafnidiaeth, ei enwebu ar gyfer y categori ar gyfer y Wobr Integreiddio a Gweithio Cydweithredol.\nRoedd y gwaith yn cynnwys adeiladu ac ailagor yr orsaf bresennol hon ar Linell y Cambrian rhwng gorsafoedd rheilffordd Borth ac Aberystwyth. Gan gynnwys maes parcio newydd, cyfnewidfa fysiau a man storio beiciau, bydd yr orsaf yn cynyddu hygyrchedd i'r rhwydwaith reilffyrdd, yn gwella integreiddio trafnidiaeth ac yn cynnig ffordd arall o deithio yn hytrach na defnyddio'r car.\nWedi'i hariannu gan Lywodraeth Cymru a'r Adran Drafnidiaeth, darparwyd gorsaf newydd Bow Street gan Trafnidiaeth Cymru, mewn partneriaeth â Chyngor Sir Ceredigion, a phartner cyflenwi TrC, Alun Griffiths Ltd.\nDywedodd Karl Gilmore, Cyfarwyddwr Rhaglen Rheilffordd TrC; “Rwy’n eithriadol o falch o’r timau am gyrraedd y rhestr fer ac am ddod yn ail yn y categori hwn. Dangoswyd gwaith caled ac ymddygiadau cydweithredol iawn yn ystod pob cam o'r prosiect hynod heriol hwn, prosiect adeiladu oedd yn anoddach gan ei fod yn mynd rhagddo yn ystod pandemig byd-eang COVID-19.\n“Hoffai TrC a'i bartneriaid longyfarch enillwyr y categori hwn, Ysbyty Calon y Ddraig, prosiect a wnaeth – heb amheuaeth - gyfrannu at arbed degau o filoedd o fywydau yn ystod y pandemig.”


Manzanita, Oregon - Wicipedia\n2.12763 km², 2.127627 km²\n23.8 ±0.1 metr, 78 ±1 Troedfedd\nDinas yn Tillamook County, yn nhalaith Oregon, Unol Daleithiau America yw Manzanita, Oregon. ac fe'i sefydlwyd ym 1946.\nMae ganddi arwynebedd o 2.12763 cilometr sgwâr, 2.127627 cilometr sgwâr (1 Ebrill 2010) ac ar ei huchaf mae'n 23.8 metr, 78 Troedfedd yn uwch na lefel y môr. Yn ôl cyfrifiad y wlad, poblogaeth y dref yw: 564 (1 Ebrill 2000), 598 (1 Ebrill 2010); mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nLleoliad Manzanita, Oregon\nCeir nifer o bobl nodedig a anwyd yn Manzanita, gan gynnwys:\ncynhyrchydd ffilm Manzanita, Oregon 1958 2007\n↑ "Census 2000 Summary File 1" (yn Saesneg). Biwro Cyfrifiad yr Unol Daleithiau. Cyrchwyd 21 Gorffennaf 2016.\nWedi dod o "https://cy.wikipedia.org/w/index.php?title=Manzanita,_Oregon&oldid=10828153"\nDinasoedd Tillamook County, Oregon\nNewidiwyd y dudalen hon ddiwethaf ar 29 Ionawr 2021, am 12:06.


Asesu a Chynnydd > Monitro Presenoldeb Myfyrwyr Haen 4 a Noddir > 3.Holl fyfyrwyr Haen 4 a noddir ar raglenni israddedig a rhaglenni ôl-raddedig a addysgir\nCaiff yr holl fyfyrwyr Haen 4 a noddir ar raglenni a addysgir (israddedig ac ôl-raddedig) eu monitro'n wythnosol. Mae Polisi Monitro Presenoldeb y Brifysgol ar gyfer myfyrwyr a addysgir yn nodi y dylai Colegau fonitro'r holl fyfyrwyr bob pythefnos. Yn achos myfyrwyr Haen 4, ategir hyn gan fonitro wythnosol gan yr Uned Cydymffurfiaeth Myfyrwyr Rhyngwladol, fel y'i nodir yn y polisi hwn. Os yw'r myfyriwr yng nghyfnod traethawd hir (rhan 2) rhaglen ôl-raddedig a addysgir, caiff ei fonitro unwaith y mis. Lle bo'n berthnasol, gelwir pob wythnos neu fis addysgu yn 'bwynt cyswllt'.\n3.1.1 Mae'n ofynnol i fyfyrwyr ar raglenni a addysgir gofnodi eu presenoldeb mewn sesiynau dysgu cynlluniedig yn electronig drwy sganio eu cerdyn myfyriwr yn erbyn y darllenwyr a geir ym mhob ystafell addysgu. Mae sesiwn ddysgu gynlluniedig yn cynnwys darlithoedd, seminarau, dosbarthiadau ymarferol, dosbarthiadau enghreifftiol, tiwtorialau, arholiadau, cyfarfodydd goruchwylio, lleoliadau diwydiannol, teithiau maes neu weithgareddau eraill y mae disgwyl i fyfyrwyr eu mynychu, ond nid yw'r rhestr hon yn gyflawn. Cyfrifoldeb y myfyrwyr yw sicrhau bod eu cerdyn yn gweithio a chael cerdyn newydd os nad yw.\n3.1.2 Yn achos myfyrwyr ôl-raddedig a addysgir sydd wedi cyrraedd cyfnod dysgu annibynnol dan gyfarwyddyd (rhan 2) y rhaglen, bydd angen iddynt gadw mewn cysylltiad â'u goruchwylwyr yn rheolaidd (o leiaf unwaith y mis) Mae'n ofynnol i oruchwylwyr gadw cofnod o bresenoldeb myfyrwyr ar GAMS yn ystod y cyfnod hwn.\n3.1.3 Yn ystod y cyfnodau gwyliau a ddynodir ar gyfer eu rhaglen astudio, a gyhoeddir ar wefan y Brifysgol, nid yw’n ofynnol i fyfyrwyr israddedig ac ôl-raddedig a addysgir sganio i gadarnhau presenoldeb. Y rheswm am hyn yw nad oes unrhyw bwyntiau cyswllt gan y rhaglen yn ystod y cyfnodau hyn. Sylwer, ceir eithriadau lleol i ddyddiadau’r tymhorau, gan ddibynnu ar y Coleg a’r cwrs.\n3.1.4 Mae Colegau'n gyfrifol am wirio cofnodion presenoldeb yr holl fyfyrwyr a addysgir ac am uwchgyfeirio myfyrwyr yn unol â pholisi monitro myfyrwyr a addysgir y brifysgol yn achos myfyrwyr heb unrhyw gofnod o bresenoldeb. http://www.swansea.ac.uk/academic-services/academic-guide/assessment-and-progress/attendance-monitoring-taught-students/\n3.1.5 Yn achos myfyrwyr ôl-raddedig a addysgir sy'n dilyn eu rhaglen/ymgymryd â'u dysgu annibynnol dan gyfarwyddyd yn ystod estyniad cymeradwy i'r dyddiad cau cyflwyno gwreiddiol, bydd rhaid iddyn nhw hefyd gydymffurfio â'r polisi a'r weithdrefn monitro presenoldeb. Mewn achosion o'r fath, pan fydd y myfyriwr yn gwneud cais am CAS (drwy lenwi ffurflen gais am CAS sydd ar gael ar gais gan yr Uned Cydymffurfiaeth Myfyrwyr Rhyngwladol (studentcompliance@abertawe.ac.uk) i'w galluogi i wneud cais am estyn eu caniatâd teitheb Haen 4 am gyfnod yr estyniad, mae'n rhaid i'r Coleg gadarnhau i'r Uned Cydymffurfiaeth Myfyrwyr Rhyngwladol, ar y ffurflen gais am CAS, fod rheswm academaidd cymhellol i'r myfyriwr aros ac ymgymryd ag astudiaethau.\n3.1.6 Lle nad yw'n ofynnol bellach i'r myfyriwr ymgymryd â rhaglen astudio, dylid hysbysu myfyrwyr Haen 4 a noddir bod angen iddynt adael y DU am nad oes angen eu cyfranogiad bellach. Wedyn, bydd rhaid i'r myfyrwyr hyn ddarparu tystiolaeth i'r Uned Cydymffurfiaeth Myfyrwyr Rhyngwladol i ddangos eu bod wedi gadael y DU.\n3.1.7 Mae'n ofynnol i'r holl fyfyrwyr Haen 4 a noddir gydymffurfio â'r polisi monitro presenoldeb ar gyfer myfyrwyr Haen 4 a noddir tan ddiwedd eu rhaglen astudio ar eu cofnod myfyriwr neu gyfnod eu teitheb, pa un bynnag o'r ddau ddyddiad hyn sy'n gynt. Yn achos myfyrwyr ôl-raddedig a addysgir sy'n ymgymryd â'u dysgu annibynnol dan gyfarwyddyd, ni fydd y polisi monitro presenoldeb ar gyfer myfyrwyr Haen 4 a noddir yn berthnasol iddynt os ydynt yn dychwelyd i'w gwlad frodorol, wedi darparu tystiolaeth o adael y DU ac os yw nawdd eu teitheb Haen 4 wedi cael ei dynnu'n ôl.\n3.1.8 Yn ogystal â pholisi monitro presenoldeb y Brifysgol ar gyfer myfyrwyr a addysgir, bydd yr Uned Cydymffurfiaeth Myfyrwyr Rhyngwladol yn gwirio data presenoldeb myfyrwyr Haen 4 ar raglenni a addysgir yn wythnosol. Yn achos presenoldeb anfoddhaol, bydd myfyriwr Haen 4 yn destun trefniadau monitro manylach ar gyfer myfyrwyr Haen 4, fel y'i nodir yn adran 4 y polisi hwn. Gweinyddir hyn yn ganolog gan yr Uned Cydymffurfiaeth Myfyrwyr Rhyngwladol.\n3.1.9 Er mwyn i fyfyrwyr Haen 4 a noddir ar raglenni a addysgir gydymffurfio'n llawn â'r polisi monitro presenoldeb myfyrwyr Haen 4 a noddir, mae'r Brifysgol yn disgwyl iddynt fyw o fewn 'pellter teithio rhesymol' o'r Brifysgol. Mae Prifysgol Abertawe'n diffinio 'pellter teithio rhesymol o Brifysgol Abertawe' fel pellter o'r Brifysgol sy'n caniatáu i'r myfyriwr ddod i'r Brifysgol yn ystod oriau craidd bob dydd os yw'n ofynnol iddynt wneud hynny. Mae hyn wedi'i ddiffinio fel uchafswm o 50 milltir o gampws Prifysgol Abertawe lle mae'r myfyriwr yn astudio. Mewn unrhyw amgylchiadau, ni ellir ystyried y lleoliad lle mae'r myfyriwr yn dewis byw fel rheswm digonol dros beidio â chydymffurfio â'r polisi hwn.\nHoll fyfyrwyr Haen 4 a noddir ar leoliadau gwaith neu sy'n astudio dramor\n3.2.1 Mae Teithebau a Mewnfudo'r DU yn disgwyl y bydd presenoldeb myfyrwyr ar leoliadau gwaith neu sy'n astudio dramor yn cael ei fonitro hefyd.\n3.2.2 Mae'n rhaid i diwtoriaid neu gydlynwyr lleoliadau hysbysu'r Uned Cydymffurfiaeth Myfyrwyr Rhyngwladol am gyfeiriad lleoliad gwaith neu astudio dramor myfyriwr cyn gynted ag y caiff y manylion eu cadarnhau, oherwydd bod rhaid hysbysu Teithebau a Mewnfudo'r DU am hyn o fewn 10 niwrnod gwaith. Cyfrifoldeb y myfyriwr yw sicrhau bod ei fanylion cyswllt (e.e. cyfeiriad a rhif ffôn yn ystod y tymor) yn gywir ar ei gofnod myfyriwr.\n3.2.3 Caiff myfyrwyr Haen 4 ar leoliad gwaith neu flwyddyn dramor eu monitro unwaith y mis. Cyfrifoldeb y Coleg yw sicrhau bod y cysylltiadau hyn yn digwydd a'u bod yn cael eu cofnodi ar gofrestr. Rhaid darparu'r cofrestri i'r Uned Cydymffurfiaeth Myfyrwyr Rhyngwladol bob mis ar gais.\n3.2.4 Ategir y cysylltiadau misol â'r Coleg gan ffurflen monitro presenoldeb y mae'n rhaid i'r myfyriwr Haen 4 ei chyflwyno unwaith y mis i'r Uned Cydymffurfiaeth Myfyrwyr Rhyngwladol. Cyfrifoldeb y myfyriwr yw sicrhau bod y ffurflenni hyn yn cael eu cwblhau, eu llofnodi gan y cyswllt priodol a enwir a'u dychwelyd i'r Uned Cydymffurfiaeth Myfyrwyr Rhyngwladol yn brydlon.\n3.2.5 Os bydd myfyriwr Haen 4 ar leoliad gwaith neu raglen gyfnewid yn methu cysylltiad disgwyliedig neu os nad yw'n dychwelyd ffurflen monitro presenoldeb, rhaid hysbysu'r Uned Cydymffurfiaeth Myfyrwyr Rhyngwladol cyn gynted â phosib. Bydd yr Uned Cydymffurfiaeth Myfyrwyr Rhyngwladol yn cysylltu â'r myfyriwr i ofyn iddo esbonio'r pwynt cyswllt a fethwyd. Os nad yw'r esboniad yn foddhaol, neu os na cheir ymateb gan y myfyriwr, tynnir nawdd Haen 4 yn ôl.\n3.2.6 Mae manylion pellach am fonitro myfyrwyr ar leoliadau gwaith/blwyddyn dramor ar gael ym Mholisi'r Brifysgol ar Fonitro Presenoldeb Myfyrwyr a Addysgir.\nAil-wneud modiwlau a'r rheoliad 60 diwrnod\n3.3.1 Yn ôl rheoliadau Teithebau a Mewnfudo'r DU, os nad yw'n ofynnol i fyfyriwr Haen 4 gymryd rhan yn ei raglen astudio (naill ai mewn sesiynau dysgu cynlluniedig neu drwy ryw gyswllt arall) am fwy na 60 diwrnod, mae'n rhaid i'r myfyriwr adael y DU. Mewn achosion o'r fath, bydd y Brifysgol yn tynnu nawdd Haen 4 yn ôl o'r myfyriwr, nodir 'wedi'i atal' ar gofnod y myfyriwr a hysbysir Teithebau a Mewnfudo'r DU am yr amgylchiadau.\n3.3.2 Mae'r rheoliad 60 diwrnod yn berthnasol i'r holl fyfyrwyr Haen 4 sy'n methu modiwlau ac y mae'n rhaid iddynt ailsefyll modiwlau a fethwyd mewn un bloc addysgu yn unig (h.y. nid ydynt yn ymgymryd ag unrhyw astudio nac yn mynychu dosbarthiadau yn y cyfamser). Amlinellir hyn yn yr enghreifftiau isod ond nid ydynt yn cynnwys pob sefyllfa:\na) Mae'n rhaid i'r myfyriwr ailsefyll yn Semester Un ac wedyn nid oes angen cysylltiad pellach yn Semester Dau: dylai'r myfyriwr gwblhau Semester Un fel sy'n ofynnol a dychwelyd i'w wlad frodorol ar gyfer Semester Dau;\nb) Mae'n rhaid i'r myfyriwr ailsefyll modiwl yn Semester Dau ond nid oes angen unrhyw gysylltiad yn ystod Semester Un: mae'n rhaid i'r myfyriwr ddychwelyd i'w wlad frodorol am Semester Un a chaiff ddychwelyd i'r DU am Semester Dau yn unig.\n3.3.3 Lle nad oes rhaid i fyfyriwr ymgymryd ag unrhyw astudio o fewn cyfnod 60 diwrnod, gofynnir i'r myfyriwr ddarparu tystiolaeth ei fod wedi gadael y DU (megis stamp gadael wedi'i sganio yn ei basbort neu gopi wedi'i sganio o docyn hedfan). Yna caiff ei eithrio o Bolisi Monitro Presenoldeb Myfyrwyr Haen 4.\nHoll fyfyrwyr Haen 4 a noddir ar Raglenni Ymchwil Ôl-raddedig\n3.4.1 Un o ofynion Polisi'r Brifysgol ar gyfer Monitro Presenoldeb Myfyrwyr Ymchwil yw y cynhelir o leiaf un sesiwn oruchwylio/cyfranogiad mewn ymchwil ffurfiol o leiaf unwaith y mis ar gyfer yr holl fyfyrwyr ymchwil ôl-raddedig:\n3.4.2 Cyfrifoldeb y Goruchwyliwr yw cofnodi'r sesiynau goruchwylio hyn ar y System Rheoli Ymchwil.\n3.4.3 Mae'r colegau'n gyfrifol am wirio cofnodion presenoldeb yr holl fyfyrwyr ymchwil ôl-raddedig ac uwchgyfeirio myfyrwyr â chofnod o bresenoldeb anfoddhaol, yn unol â pholisi'r Brifysgol ar gyfer monitro presenoldeb myfyrwyr ymchwil.\n3.4.4 Disgwylir y bydd o leiaf 50% o sesiynau goruchwylio yn y flwyddyn academaidd yn rhai wyneb yn wyneb, oni cheir cymeradwyaeth eithriadol ymlaen llaw gan yr Uned Cydymffurfiaeth Myfyrwyr Rhyngwladol;\n3.4.5 Yn ogystal â Pholisi Monitro Presenoldeb Myfyrwyr Ymchwil y Brifysgol, bydd yr Uned Cydymffurfiaeth Myfyrwyr Rhyngwladol yn gwirio data presenoldeb yr holl fyfyrwyr Haen 4 ar raglenni ymchwil unwaith y mis. Yn achos presenoldeb anfoddhaol neu gysylltiad personol anfoddhaol heb gymeradwyaeth ymlaen llaw gan yr Uned Cydymffurfiaeth Myfyrwyr (50% y flwyddyn academaidd), bydd myfyriwr Haen 4 yn destun y gweithdrefnau monitro uwch ar gyfer myfyrwyr Haen 4, fel y manylir arnynt yn adran 4 y polisi hwn. Caiff y rhain eu gweinyddu'n ganolog gan yr Uned Cydymffurfiaeth Myfyrwyr Rhyngwladol.\n3.4.6 Mae'r holl fyfyrwyr ymchwil Haen 4 a noddir yn destun y polisi monitro presenoldeb ar gyfer myfyrwyr Haen 4 a noddir nes iddynt ennill eu cymhwyster, neu am gyfnod eu teitheb, pa un yw'r cynharaf o'r ddau ddyddiad. Hefyd, caiff myfyrwyr Haen 4 a noddir eu heithrio o'r polisi monitro presenoldeb myfyrwyr Haen 4 os ydynt yn dychwelyd i'w gwlad frodorol, yn darparu tystiolaeth o hyn ac mae nawdd am eu teitheb Haen 4 wedi'i dynnu'n ôl.\n3.4.7 Os yw myfyrwyr ymchwil ôl-raddedig wedi cael estyniad i baratoi ar gyfer arholiad llafar a'i sefyll neu i ailgyflwyno traethawd ymchwil, gellir rhoi CAS iddynt i'w galluogi i estyn eu teitheb lle bo'r Coleg yn cadarnhau yn ysgrifenedig i'r Uned Cydymffurfiaeth Myfyrwyr Rhyngwladol bod angen academaidd iddynt aros yn y DU. Mewn amgylchiadau o'r fath, bydd myfyrwyr yn destun y polisi monitro presenoldeb ac mae'n rhaid i Golegau sicrhau y trefnir a chofnodir sesiynau goruchwylio yn unol â'r polisi monitro presenoldeb myfyrwyr ymchwil yn y cyfnod hwn.\n3.4.8 Er mwyn i fyfyrwyr Haen 4 gydymffurfio'n llawn â'r polisi monitro presenoldeb ar gyfer myfyrwyr Haen 4 a noddir, mae'r Brifysgol yn disgwyl iddynt fyw o fewn pellter teithio rhesymol o'r Brifysgol. Mae Prifysgol Abertawe'n diffinio 'pellter teithio rhesymol o Brifysgol Abertawe' fel pellter o'r Brifysgol sy'n galluogi'r myfyriwr i fynychu'r Brifysgol yn ystod oriau gwaith craidd pan fydd angen iddo wneud hynny. Mae hyn wedi cael ei ddiffinio fel uchafswm o 50 milltir o Gampws y Brifysgol lle mae'r myfyriwr yn astudio. Mewn amgylchiadau eithriadol, gellir caniatáu i fyfyrwyr Haen 4 sydd wedi cyrraedd cam ysgrifennu traethawd rhaglen ymchwil ôl-raddedig fyw yn bellach na 50 milltir o gampws y Brifysgol lle maent yn astudio. Fodd bynnag, mae'n rhaid iddynt allu bodloni'r gofynion monitro presenoldeb a ddiffinnir yn y polisi hyn o hyd. Mewn achosion o'r fath, rhaid i'r myfyriwr geisio cymeradwyaeth ymlaen llaw gan yr Uned Cydymffurfiaeth Myfyrwyr Rhyngwladol. Fodd bynnag, ni ellir ystyried lle mae myfyriwr Haen 4 yn dewis byw yn rheswm digonol dros beidio â chydymffurfio â'r polisi hwn.\n< 2.Cwmpas | 4.Polisi a phroses ar gyfer myfyrwyr Haen 4 >


Halen Môn – Anglesey Sea Salt | LLYW.CYMRU\nCwmni bach yw Halen Môn, a ddechreuwyd ar lannau’r Fenai ar Ynys Môn gan Alison a David Lea-Wilson. Mae’r cwmni, sy’n cyflogi dros 20 aelod o staff, yn allforio’u cynnyrch i 16 o wledydd ledled y byd.\nYm 1997, fe adawodd y perchnogion Alison a David Lea-Wilson sosban o ddŵr heli o’r Fenai’n berwi ar yr Aga yn eu cegin deuluol, ac roeddent yn gwybod eu bod wedi dod o hyd i aur lle’r oedd coginio yn y cwestiwn. Ar ôl ymchwil o amgylch y byd ac ym Mhrifysgol Bangor ym 1998, fe ddechreuon nhw gyflenwi eu cigydd lleol ar Ynys Môn â Halen Môn Sea Salt.\nHeddiw mae eu halen môr yn cael ei fwynhau ledled y byd gan gogyddion, bwydgarwyr a hyd yn oed Cyn-arlywydd UDA! Mae wedi cael ei weini yng Ngemau Olympaidd Llundain 2012, mewn uwchgynadleddau gwleidyddol a phriodas frenhinol ac mae’n gynhwysyn penodol hanfodol mewn llond llaw o gynhyrchion eraill cyfarwydd ar silffoedd archfarchnadoedd.\nFe atgyfododd Alison a David yr arfer traddodiadol o fedi heli môr trwy gyfuno technegau traddodiadol â thechnoleg newydd sbon i gynhyrchu halen môr fflawiog. Halen Môn yw’r cynnyrch cyntaf yng Nghymru ag Enw Tarddiad Gwarchodedig gan ei fod wedi ennill statws Enw Bwyd Gwarchodedig ochr yn ochr â Chig Oen a Chig Eidion Cymru a chynhyrchion eraill o Gymru.\nMaent wedi llwyddo i ddechrau busnes cynaliadwy, llwyddiannus sy’n cyflogi pobl leol ag egwyddorion amgylcheddol ac addysgol gan hefyd ddenu twristiaid i ardal wledig, arfordirol yng Nghymru. Mae proffil yr ardal a phroffil yr ynys ei hun wedi cael eu codi’n sylweddol o amgylch y byd o ganlyniad.\nCysylltu â Halen Môn – Anglesey Sea Salt ar Facebook\nCysylltu â Halen Môn – Anglesey Sea Salt ar Twitter


Bwrw ymlaen â buddsoddi\nFis diwethaf, roeddwn i ac Aelodau'r Cabinet wedi cytuno i fuddsoddi dros £23.6miliwn yn ein rhwydwaith priffyrdd a thrafnidiaeth yn rhan o raglen gyfalaf 2018/19 gwerth £180miliwn.\nMae'r Cyngor wedi nodi diogelu'r priffyrdd a Strwythurau ar gyfer y dyfodol yn faes blaenoriaeth allweddol. Ar ben y £23.6miliwn a fydd yn cael ei wario eleni, mae'r Cyngor wedi gwario dros £91.4miliwn er mwyn gwella a thrwsio Rhwydweithiau'r Priffyrdd a Thrafnidiaeth dros y saith blynedd diwethaf, sef cyfanswm o £115miliwn mewn llai na degawd.\nRydw i'n siwr y bydd preswylwyr yn falch iawn o glywed am y buddsoddiad sylweddol yma, a fydd yn gweld 180 o gynlluniau unigol yn cael eu cyflawni, yn enwedig ar ôl y difrod sydd wedi cael ei wneud i'n ffyrdd yn sgil y tywydd gwael yn ddiweddar.\nMae buddsoddi er mwyn gwella rhwydwaith y priffyrdd yn parhau i fod yn flaenoriaeth i ni, ac rydyn ni'n parhau i weithio trwy'r 7% o ffyrdd sydd angen sylw ar frys.\nByddwn ni'n parhau i fuddsoddi'n sylweddol mewn sawl maes arall hefyd yn ystod y flwyddyn ariannol yma, gan gynnwys mannau chwarae. Mae dros £2.3miliwn wedi cael ei fuddsoddi er mwyn gwella cyflwr mannau chwarae ar draws y Fwrdeistref Sirol. Bydd y buddsoddiad diweddaraf yn golygu y bydd dros 100 o gyfleusterau yn elwa o'n cyllid erbyn diwedd y flwyddyn ariannol. Mae hyn hefyd yn golygu bod hanner y gwaith adnewyddu mannau chwarae yng Nghymru wedi cael ei gynnal yn Rhondda Cynon Taf. Mae hyn yn dyst i'r ffaith ein bod ni'n gweithredu er mwyn gwireddu'n uchelgeisiau, fel bod gan blant y Fwrdeistref fynediad i offer chwarae o ansawdd da.\nEleni, byddwn ni hefyd yn dyrannu £700,000 er mwyn gwella parciau a mannau gwyrdd. Bydd y cyllid yma'n ein galluogi ni i fynd i'r afael â'r llwyth gwaith gwaith cynnal a chadw sy'n aros i'w wneudar lwybrau troed, ffensys, rheiliau, gatiau a systemau draenio. Rydyn ni'n ymrwymo i greu Bwrdeistref Sirol sy'n mwynhau ffordd o fyw iachus a heini ac rydyn ni wedi ymrwymo i fuddsoddi mewn parciau a chaeau chwarae er mwyn gwneud cynnydd o ran gwireddu'r uchelgais yma.\nBydd y buddsoddiad yn ein galluogi ni i ddechrau gwella cyflwr ein caeau chwarae yn y dyfodol er budd clybiau chwaraeon lleol a'n cymunedau. Bydd y gwaith yma'n ychwanegu at y gwaith rydyn ni wedi'i gyflawni dros y blynyddoedd diwethaf er mwyn gosod cyfleusterau caeau 3G modern yn y Fwrdeistref Sirol. Rydyn ni wedi darparu 9 cyfleuster o'r fath yma hyd yn hyn. Bydd cwblhau'r rhaglen waith yma dros y 12 mis nesaf yn golygu bod pob preswyliwr yn byw o fewn 3 milltir o gae 3G sydd ar gael i'r gymuned.\nEr gwaetha'r hinsawdd economaidd hynnod heriol, rydyn ni'n parhau i fuddsoddi'n strategol er mwyn gwella ac adnewyddu asedau amrywiol y gymuned.\nWedi ei bostio ar 04/04/18


Gwybodaeth am Arloesi Pontio | Bangor University\nGwybodaeth am Arloesi Pontio\nMae Arloesi Pontio yn ganolfan datblygu busnes ysbrydoledig sy’n meithrin syniadau eithriadol ac yn helpu i’w gwireddu.\nFel rhan o Brifysgol Bangor rydym yn gallu cysylltu arloeswyr, dyfeiswyr ac entrepreneuriaid mwyaf creadigol y rhanbarth gyda sgiliau ac ymchwil mwyaf blaenllaw’r byd.\nRydym yn gweithio gyda rhwydwaith o aelodau, yn cynnwys unigolion, busnesau bach a chanolig a mentrau mawr. Rydym yn helpu ein haelodau i adnabod syniadau, dulliau a phrosesau newydd fydd yn eu helpu i ddatblygu a llwyddo.\nMae ein gofod pwrpasol trawiadol yn gartref i’r dechnoleg ddiweddaraf. Mae hyn yn golygu y gallwn hwyluso prototeipio cynnyrch a gwasanaethau masnachol a rhoi syniadau hyfyw ar y farchnad yn gyflym.\nMae cyfleusterau unigryw Arloesi Pontio, y staff gwybodus a’r gwasanaethau cefnogi yn helpu i gau’r bwlch arloesi rhwng mentrau yng Nghymru, o ficro fusnesau i sefydliadau mawr.\nLle mae’r celfyddydau yn cwrdd â gwyddoniaeth\nMae ein henw yn adlewyrchu’r ffaith ein bod yn credu’n gryf bod y datblygiadau arloesol gorau yn cael eu harchwilio a’u datblygu ar draws nifer o ddisgyblaethau. Mae Arloesi Pontio yn fan lle caiff cydweithio agos rhwng y celfyddydau a gwyddoniaeth ei annog yn fawr.\nHelpu i adeiladu economi gynaliadwy\nCredwn fod lefelau sgiliau uchel ym maes gwyddoniaeth, technoleg, peirianneg a mathemateg (STEM) yn gyfranwyr pwysig at sicrhau ffyniant a gobeithiwn y bydd Arloesi Pontio yn ysbrydoli rhagor o bobl ifanc ein rhanbarth i ymddiddori mewn pynciau STEM.\nEin hymrwymiad i’n cymuned\nMae Arloesi Pontio wedi ymrwymo i ddarparu cefnogaeth ddatblygu ragorol i bob math o fusnesau. Mae gennym bolisi ‘drws agored’ ac yn annog y gymuned gyfan i gymryd rhan a chydweithio.\nMae ein cyfleusterau arloesi blaengar wedi cael cymorth cyllid Cydgyfeiriant yr Undeb Ewropeaidd: ein nod cyffredin yw cefnogi datblygiad busnesau cryf a chynaliadwy yn y rhanbarth hwn.\nMae’r enw ‘Pontio’ yn ymgorffori hanfod ac ethos ein canolfan newydd.


Diwrnod Cenedlaethol Barddoniaeth, 7 Hydref gan Tim a Vicky Scott Addas ar gyfer yr Ysgol Gyfan\nFersiwn Saesneg Nod Helpu’r myfyrwyr i weld pa mor rymus y gall barddoniaeth fod, mae’n gallu gwneud i bobl newid y ffordd maen nhw’n meddwl, yn gallu eu hysbrydoli, a’u hysgogi.\nParatoad a deunyddiau Bwrdd gwyn neu siart troi a phinnau ffelt ar gyfer cofnodi syniadau’r myfyrwyr am farddoniaeth. Set baentio yn ôl rhifau - ‘Painting by Numbers’. Os ydych chi’n ystyried cynllunio gweithgaredd neu ddigwyddiad yn ymwneud â Diwrnod Cenedlaethol Barddoniaeth, edrychwch ar y wefan (<http://www.nationalpoetryday.co.uk>), gofynnwch am ffurflen gofrestru yn yr adran barddoniaeth, trwy anfon e-bost i’r cyfeiriad npd@poetrysociety.org.uk Darparwch gopi o’r gerdd ‘The Road Not Taken’, gan Robert Frost\nhttp://en.wikipedia.org/wiki/The_Road_Not_Taken_(poem) Trefnwch rai i ddarllen y rhannau sy’n cael eu nodi. Gwasanaeth Mae’n Ddiwrnod Cenedlaethol Barddoniaeth – achlysur ledled y wlad i ddathlu barddoniaeth, barddoniaeth y gorffennol, y presennol a’r dyfodol – ar ddydd Iau, 7 Hydref, eleni. Y thema y tro yma yw ‘Cartref’.\n(a) Roedd y Brenin Dafydd, brenin enwog Israel, nid yn unig yn arweinydd mawr, yn filwr ac yn gerddor, roedd hefyd yn fardd. Ef yw awdur llawer o’r Salmau sydd yn y Beibl. Mae’r Salmau’n nodedig yn y modd y maen nhw’n mynegi yr holl amrywiaeth o emosiynau dynol sy’n rhan o’n profiadau ni. Ffydd Dafydd yn Nuw oedd yr hyn a’i galluogodd i barhau’n fyw er gwaethaf picellau Saul, ai wneud nid yn unig yn ddigon sensitif i ysgrifennu barddoniaeth, ond hefyd yn ddigon gwydn i dorri pen Goliath! Dyma ran o Salm 139, adnodau13-16, sy’n sôn am gynllun rhyfeddol Duw a’i wybodaeth gyfarwydd am fywyd dynol: Ti a greodd fy ymysgaroedd;\na’m llunio yng nghroth fy mam. Clodforaf di, oherwydd yr wyt yn ofnadwy a rhyfeddol,\nYr wyt yn fy adnabod mor dda; ni chuddiwyd fy ngwneuthuriad oddi wrthyt\nac yn cael fy llunio yn nyfnderoedd y ddaear. Gwelodd dy lygaid fy nefnydd di-lun;\npan nad oedd yr un ohonynt. Gofynnwch i’r myfyrwyr sut roedden nhw’n teimlo ar ôl clywed y gerdd, a chofnodwch eu sylwadau. Etifeddodd Solomon, mab Dafydd, a ddaeth yn Frenin Israel ar ei ôl, ddawn farddonol ei dad. Fe welwn ni hyn wrth ddarllen y gerdd serch angerddol, ‘Caniad Solomon’ (Sydd i’w gweld yn llyfr o’r un enw, Caniad Solomon, yn y Beibl).\n‘Two men looked through prison bars, one saw mud, the other stars.’ Dyma un o’r Hen Benillion Cymraeg - pennill bach sy’n dweud llawer yn syml mewn ychydig o eiriau ac sy’n gwneud i ni feddwl. Mae llawer o rai eraill tebyg i’w cael.\nAmser i feddwl Mae gan wahanol bobl wahanol ddoniau y maen nhw’n gallu eu defnyddio i fynegi eu creadigrwydd - dydi hyn ddim yn golygu y byddwn ni i gyd yn feirdd da. Mae barddoniaeth yn mynnu amrywiaeth.\nMae’n bwysig nad ydyn ni’n treulio’n bywyd yn cymharu ein hunain gyda phobl eraill sy’n ymddangos yn ‘fwy creadigol’ na ni – mae gennym ni i gyd wahanol fath o greadigrwydd. Mae’n debyg y byddwch chi eich hun yn gwybod beth yw eich cryfder yn y maes yma. Felly, gofalwch eich bod yn ei ddefnyddio! Ac os ydych chi’n un o’r rheini sy’n meddwl, ‘Dydw i ddim yn greadigol iawn,’ ystyriwch am foment - meddyliwch am yr holl weithgareddau y byddwch chi’n ymwneud â nhw yn ystod yr wythnos sydd i ddod. Nawr, fe fyddwch chi’n gweld pa mor greadigol ydych chi ! Gweddi Arglwydd, diolch i ti am y rhodd o farddoniaeth y gallwn ni fwynhau ei darllen a dysgu oddi wrthi. Helpa ni i fynegi’r creadigrwydd rydyn ni wedi ei gael yn rhodd gan Dduw trwy wneud y pethau hynny y lluniaist ti ni i’w gwneud.


Gwasanaethau'r Hwb yn dangos ymrwymiad i Ddyffryn Aman\n310 diwrnod yn ôl\nBues i yng nghanol tref Rhydaman fore dydd Llun ar gyfer agoriad yr Hwb newydd ar Stryd y Cei.\nMae'r Hwb wedi'i fodelu ar yr Hwb llwyddiannus yn Llanelli, a bydd yn darparu gwasanaethau newydd yng nghanol y dref, gan gynnig cyngor wyneb yn wyneb ar amrywiaeth o faterion y cyngor, yn ogystal â bod yn fan lle gall pobl wneud taliadau, cael cymorth ynghylch swyddi a hyfforddiant, cael mynediad at gyfleusterau digidol, anghenion gwirfoddoli a llawer mwy.\nRydym wedi darparu gwasanaethau i gwsmeriaid yn Rhydaman ers blynyddoedd lawer ond bydd yr Hwb newydd yn gwneud llawer mwy na hynny. Er enghraifft, byddwn yn rhoi cymorth i unigolion o Ddyffryn Aman ynghylch hyfforddiant, cyflogadwyedd a gwirfoddoli, gan ddod â swyddi i'r ardal yn y pen draw.\nBydd y cyhoedd bellach yn gallu gwneud taliadau yn yr un lleoliad, sy'n ei gwneud hi'n haws i'n cwsmeriaid reoli eu holl ymholiadau i'r Cyngor mewn un lle.\nMae partneriaid yn cymryd rhan hefyd, er enghraifft bydd cymorth ar gael bob dydd Mercher i ddynion a merched sy'n gyn-aelodau o'r lluoedd, ynghyd â Diwrnod Tai bob dydd Gwener.\nWrth gwrs y gobaith yw y bydd hyn hefyd yn cynyddu nifer yr ymwelwyr ac yn rhoi hwb i siopau a busnesau.\nMae'r adeilad newydd hwn yn dangos ein hymrwymiad i'r dref a'r pentrefi cyfagos, ac yn dangos bod Dyffryn Aman yn bwysig i ni.


Draenog - Wicipedia\nY draenog Ewropeaidd\nAnifail bach pigog yw'r draenog. Canodd y bardd Alan Llwyd gywydd yn cynnwys y llinellau:\nGweld draenog a'i frys cogio\nYn chwim ei arafwch o,\nA'i weld o yn cau fel dwrn\nWedi ei wasgu hyd asgwrn.\nMae’r draenog yn aelod o urdd hynafol y pryfysolion, sydd o leiaf 130 miliwn o flynyddoedd oed ac yn un o’r grwpiau hynnaf ymysg y mamaliaid. Mae’n greadur adnabyddus gyda oddeutu 5,000 o bigau i amddiffyn ei gorff rhag gelynion. Ei brif elyn erbyn hyn, heblaw pobl yn eu ceir, yw y mochyn daear sy’n gallu agor draenog fydd y wedi rowlio’n belen gyda’i grafangau mawr cryfion a gwledda arno.\n2.1 Sugno’r gwartheg?\n2.2 Bwyta wyau\n2.3 Dwyn afalau\n2.4 Lladd nadroedd\n2.5 Draenogod defnyddiol\nEfallai mai y lladdwyr draenogod mwyaf oedd ciperiaid stadau’r 19eg ganrif. Byddai unrhyw greadur a amheuid o amharu ar helfa lordyn y stâd yn agored i gael ei ddifa ganddynt yn ddi-drugaredd. Ac am mai ar lawr y nytha ffesantod, petris a grugieir, byddai draenog yn darged. Ar un stad yn nwyrain Lloegr cofnodwyd bod 20,000 o ddraenogod wedi eu difa gan giperiaid dros gyfnod o 50 mlynedd yn y 19eg ganrif\nByddai'r Roma neu Sipsiwn yn hoff iawn o rostio draenog, wedi ei ladd a’i blastro mewn haen drwchus o glai a’i roi yn y tân. Yna, pan fyddai’n barod, cracio’r clai, ac wrth ei agor fe fyddai’r pigau yn dwad i ffwrdd yn sownd yn y clai gan adael y cig yn gyfleus i’w fwyta. Blas fel porc yn ôl y son.\nChewch chi ddim bwyta draenog heddiw am ei fod yn cael ei warchod dan y Ddeddf Bywyd Gwyllt a Chefn Gwlad. Bu raid i un cwmni creision tatws o Bowys gynhyrchodd greision blas draenog yn 1981, roi’r gorau iddi. Am na allent ddefnyddio draenogod go iawn i greu’r blas roedd eu disgrifiad o ‘flas draenog’ yn gamarweiniol ac felly’n groes i’r deddfau hysbysebu gonest.\nMae tanio coelcerth ddiwedd y flwyddyn neu dros y gaeaf yn beryglus i'r draenog. Dyma ddywed Twm Elias: "Cofiwch chwilio yn gyntaf, cyn rhoi matshian iddi, jyst rhag ofn bod yna ddraenog yn llochesu neu yn gaeafgysgu ynddi – yn enwedig os bu’r doman goed yno ers sbel a llawer o ddail crîn wedi hel yn ei gwaelod. Mae draenogod weithiau yn cael eu niweidio yng nghoelcerthi Noson Tân Gwyllt ar Dachwedd y 5ed.\nSugno’r gwartheg?[golygu | golygu cod y dudalen]\nCoel gyffredin oedd bod draenogod yn sugno tethi gwartheg yn y caeau yn y nos pan fyddent wedi gorwedd i gysgu. A phe ceid buwch yn hesb yn y bore, neu â’i thethi wedi chwyddo, ef gai’r bai! Er hynny, cadwai rhai feddwl ychydig mwy agored: “..pa un ai y draenog neu y sipsiwn a fu wrth y gwaith, dichon na cheir allan hyd ddydd y cyfrif”\nGo brin y gwnaiff draenog sugno gwartheg – ’dydy ei geg ddim wedi ei gwneud i’r gwaith hwnnw beth bynnag, er y gwnaiff ambell un lyfu blaen teth sydd eisoes yn diferyd o lefrith efallai? Mae’n haws o lawer credu bod y goel ryfedd hon wedi ei chychwyn gan y gwir lardon llefrith – a rhai deudroed fyddai rheiny!\nBwyta wyau[golygu | golygu cod y dudalen]\nCyhuddiad arall yn erbyn yr un pigog oedd ei fod yn bwyta wyau. Efallai bod mwy o sail i’r amheuaeth hon am fod draenogod yn giamstars ar ddwyn wyau unrhyw dderyn sy’n nythu ar lawr os nad yw’n ddigon mawr i amddiffyn ei nyth. Dyna pam y pasiwyd Deddf yn Oes y Tuduriaid, yn 1532 a 1566 yn datgan bod Draenogod yn ‘Fermin’ – a thalwyd bownti am eu cyrff. Ceir cyfeiriadau at hynny yng Nghofnodion Festri sawl Eglwys, e.e. Cyfrifon Warden Eglwys Llanasa, 1810-1811 yn nodi taliad o 1/6 am 9 draenog – 2 geiniog yr un, arfer a barhaodd tan Oes Fictoria. Bryd hynny ni fyddai’n anarferol gweld cyrff draenogod, llwynogod a ffwlbartod yn crogi oddiar ganghennau ywen yn y fynwent i brofi bod y Warden yn gwneud ei waith\nTebyg mai hoffter y draenog o wyau oedd yn gyfrifol am y driniaeth greulon gawsai gan rai. Dyma ddywed y Parch DG Williams am hyn yn yr hen Sir Gaerfyrddin: “…diala bechgyn y wlad ar y draenog drwy hen chwarae creulon. Naddant bren, a gwnant ddannedd iddo fel llif: …clymant linyn am un o’i goesau a llifiant hi a’r pren daneddog. Gwna y draenog leisiau truenus, ac er mwyn y difyrwch o’i glywed y gwneir hyn oll!”\nDwyn afalau[golygu | golygu cod y dudalen]\nCoel arall yw bod y draenog yn dwyn afalau!? Dyma grêd gyffredin drwy Ewrop gyfan, er mai dwyn mefus oedd y prif gyhuddiad yn Sbaen a grawnwin yn yr Eidal. Y syniad oedd bod y draenog yn mynd i’r berllan yn yr Hydref ac yn rowlio ar afalau cwympiedig, nes eu bod yn sticio ar y pigau, a’r creadur bach wedyn yn mynd â nhw adra ar ei gefn!\nTybed sut y cododd y fath syniad? Efallai bod rhywun wedi gweld draenog efo afal bychan wedi disgyn o goeden ac wedi digwydd sticio ar ei bigau? Rhywbeth pur anghyffredin mae’n rhaid dweud, ond bod y dychymyg yn dueddol o wneud yr anarferol yn rheol, gan esgor yn y diwedd ar goel werin.\nLladd nadroedd[golygu | golygu cod y dudalen]\nI weld os oedd sail i’r grêd bod draenogod yn lladd nadroedd cynhaliodd yr Athro Buckland, Rhydychen arbrawf yn 1830 i weld os oedd hynny’n wir neu beidio. . Rhoddodd ddraenog a neidr mewn bocs efo’i gilydd. Pan welodd y draenog y neidr fe roddodd frathiad go hegr iddi a rowlio’n belan ar amrantiad – fel bod ei bigau yn ei arbed rhag brathiadau’r neidr. Yna agor, brathu a rowlio’n belen sawl gwaith. Yn y diwedd roedd y draenog wedi llwyddo i falu esgyrn yr hen sarff o’i phen i’w chynffon a’i lladd. Yna, dechreuodd wledda, gan gychwyn o’r gynffon, a’i bwyta i gyd!\nDraenogod defnyddiol[golygu | golygu cod y dudalen]\nYstyrid y gallai draenog ragweld y tywydd, a’i fod “…yn diogelu ei lochesau gyda mwy o ofal nag arferol yn arwydd o dywydd blin ac ystormus.”\nYstyrid hefyd ei fod yn ddefnyddiol yn feddyginiaethol . Dywed rhai hen rysetiau meddygol fod dagrau draenog yn dda iawn i wella llygaid gweinion? A beth am y grêd ddifyr o Swydd Lincoln bod cadw asgwrn gên draenoges yn eich poced yn dda ar gyfer cryd cymalau.\nHen feddyginiaeth ar gyfer ffitiau dywedir oedd bwyta draenog wedi’i rostio.\nDaeth trachwant y draenog am wyau (gweler uchod) yn amlwg iawn yn dilyn cyflwyno ychydig o ddraenogod i ardd ar Ynys De Uist yn yr Alban yn 1974. Ni bu erioed ddraenogod yma cynt a meddyliai’r cyflwynwr y buasent yn dda i ddifa malwod yn ei ardd ar yr ynys. Ac fe oedden nhw. Ond buan y crwydrodd y malwotwyr o’r ardd a chael eu hunnain mewn nefoedd ddraenogaidd oherwydd yr holl adar, megis y coesgoch, pibydd y mawn a’r gornchwiglen ayyb, oedd yn nythu yn eu miloedd yno yn y gweirgloddiau a’r corsydd. O fewn chydig o flynyddoedd roedd y boblogaeth o adar, oedd o bwys rhyngwladol, wedi ei hanneru a’r draenogod, oherwydd eu bod yn nofwyr da, wedi dechrau coloneiddio ynysoedd cyfagos Gogledd Uist a Benbecula. Bu raid i’r awdurdodau wario £3.5 miliwn i ddatrus y broblem, drwy ddal a difa cannoedd o ddraenogod ac yna, oherwydd protestio gan bobl o’r tir mawr am y dull hwn o ddi-ddraenogi’r ynysoedd, eu dal yn fyw a’u trosglwyddo i’r tir mawr. Yno cawsant eu rhyddhau mewn cynefinoedd addas ac i ail-stocio ardaloedd yn Lloegr lle roeddent wedi prinhau dros y blynyddoedd. Dyma enghraifft arall o beryglon cyflwyno rhywogaeth estron yn fwriadol i gynefin newydd heb feddwl be fyddai’r canlyniadau.\nDraenog wedi ei fachu ar weiren bigog\nDywedir i’r nifer o ddraenogod ym Mhrydain ostwng o 35 million yn yr 1950au i lai na miliwn heddiw. Ceir, pelenni malwod, waliau solat o gwmpas gerddi a chynnydd yn y boblogaeth moch daear yw rhai o’r ffactorau sydd yn cael y bai. Ydi hyn yn wir am Gymru? Rhwng 1989 a 1991 bu’r golygydd yn cyfri cyrff ar y ffordd. Mae’r graff uchod yn crynhoi’r cyfrif o ddraenogod fesul mis. Mis Mai yw’r penllanw - 31 draenog i bob mil o filltiroedd.\nGraff: nifer cyfartalog (per 1000 milltir) cyrff draenogod ar y ffyrdd yng Nghymru 1989-91\n↑ 'Edrych Drwy Wydrau lledrith', Christopher Davies.\n↑ 2.0 2.1 Duff Hart-Davies, Fauna Britannica (2002)\n↑ Llafar Gwlad 143, Chwefror 2019\n↑ 4.0 4.1 D Pickering, Cassell’s Dictionary of Superstitions (1995)\n↑ 5.0 5.1 Y Parch DG Williams, Casgliad o Lên Gwerin Sir Gaerfyrddin, Cyfansoddiadau Eisteddfod Gen. Llanelli (1895)\n↑ Rev. Elias Owen, Welsh Folk-lore (1888)\n↑ William Davies, Casgliad o Len-Gwerin Meirion, Cyfansoddiadau Eisteddfod Gen. Blaenau Ffestiniog (1898)\n↑ Corbett, G. a Harris, S. (2001) Handbook of British Mammals\nWedi dod o "https://cy.wikipedia.org/w/index.php?title=Draenog&oldid=10918041"\nIs-deuluoedd o famaliaid\nNewidiwyd y dudalen hon ddiwethaf ar 7 Mai 2021, am 15:46.


Prifysgol – Adenydd Celtaidd\n1 Mehefin 2010 by Peggi Rodgers\nArholiadau – ych-y-fi!\nDych chi wedi rhoi meddwl i’r rheswm pam mae pawb yn dod nerfus am arholiadau? Dw i wedi – achos dw i’n dod nerfus iawn iawn. Arbennig pan mae’r arholiad yn yr iaith Cymraeg. Does dim geiriadur yn cael ei chaniatáu yn ystod yr arholiad. I fi, mae hyn yn anodd iawn iawn – dw i ddim yn gwybod digon o eirfa ysgrifennu traethawd heb eiriadur, chi’mod? Felly dw i’n gwybod y bydda i’n brwydro gwneud y gwaith.\nWel, ‘te beth gall un wneud? Googlewch wrth gwrs! Cymorth ar eich pennau y bys:\nLlyfr llaw o Oxford Brookes University\nEr bod i ddim yn siŵr am ‘twanging’ band rwber dros fy arddwrn – efallai bydden nhw’n meddwl bod gwybodaeth ar fy mand rwber a mas byddwn i’n mynd. Ac dw i’n eithaf siŵr pe baswn i’n cyfrif desgiau yn y rhes byddai’r goruchwyliwyr yn dod ‘upset’ tipyn bach.\nDim ots, mae cwpl o awgrymiadau’n dda ceisio beth bynnag. NEU Gallech ddefynddio’r modd ‘tried and true’:\nPosted in Bywyd, Prifysgol\t| 1 Sylw\n30 Medi 2009 by Peggi Rodgers\nWel, ysgrifennais lawer o stwff negyddol heddiw gynt. Roedd hynny, wrth gwrs twpson a nawr dw i wedi dileu fe. Sori pawb – does dim fel fi. Ond weithiau, mae e’n helpu i fynegi eich amheuaethau a phryderon – mae e’n tynnu nhw mewn persbectif.\nAr ôl ymarfer côr heno, dw i’n teimlo’n well am bethau. Fel dywedodd ffrind “Pan rwyt ti wedi cwpla’r flwyddyn ar ôl i ti wneud yr areithiau, byddi di’n fwy rhugl. So maen nhw’n dangos anodd nawr ond nes ymlaen, byddi di’n falch i wedi gwneud nhw.” Mae hi’n gywir, wrth gwrs.\nFelly dw i’n edrych ar yr ochr cadarnhaol eto. Fy hoff ddyfyniad yw ‘I Lwyddo Rhaid Credu’. Ni Allwch gredu os dych chi’n meddwl negadol, iawn? Iawn.\nYmlaen a tuag i fyny!\nPosted in Iaith y Nefoedd, Prifysgol\t| 2 o Sylwadau


Llid yr isgroen - Wicipedia\nLlid yr isgroen\nMae llid yr isgroen yn haint bacteriol sy'n effeithio ar haenau mewnol y croen.\n2 Achos a diagnosis\nMae llid yr isgroen yn effeithio'n benodol ar yr isgroen (dermis) a'r braster isgroenol (subcutaneous). Mae arwyddion a symptomau yn cynnwys ardal o gochni sy'n cynyddu mewn maint dros ychydig ddyddiau. Yn gyffredinol, nid yw ffiniau'r ardal goch yn llym, gall bod chwyddo ar y croen. Er bod y cochni'n aml yn troi'n wyn pan fydd pwysau'n cael eu rhoi arno, nid yw hyn bob amser yn wir. Fel arfer mae ardal yr haint yn boenus. Weithiau bydd y cyflwr yn effeithio ar y pibellau lymff. Gall y claf gael twymyn a theimlo'n flinedig.\nAchos a diagnosisGolygu\nY coesau a'r wyneb sy'n cael eu heffeithio gan amlaf, er y gall llid yr isgroen effeithio ar unrhyw ran o'r corff. Fel rheol bydd yn effeithio'r goes yn dilyn toriad yn y croen. Mae ffactorau risg eraill yn cynnwys gordewdra, chwyddo yn y coesau, a henaint. Mewn achosion lle mae'r wyneb yn cael ei effeithio, ni fydd toriad croen, fel arfer, yn achos y llid. Y bacteria sy'n gyfrifol am y clefyd yn y rhan fwyaf o achosion yw streptococci a Staphylococcus aureus. Yn wahanol i lid yr isgroen mae clefyd tebyg, y fflamwydden dân (erysipelas), yn haint bacteriol sy'n effeithio ar haenau mwy arwynebol y croen, gydag ardal o gochni gydag ymylon wedi'u diffinio'n dda, ac yn fwy tebyg o achosi'r dwymyn. Fel arfer, mae diagnosis yn seiliedig ar y symptomau, yn anaml y bydd modd casglu meithriniad celloedd. Cyn gwneud diagnosis, dylid gwirio nad yw heintiau mwy difrifol megis haint ar yr asgwrn neu necrosis y ffasgau yn bresennol.\nFel rheol bydd triniaeth drwy wrthfiotigau a gymerir trwy'r gen, megis cephalexin, amocsisilin, neu cloxacillin. Yn y rheiny sydd ag alergedd i benisilin, gellir defnyddio erythromycin neu clindamycin. Pan fo Staphylococcus aureus ymwrthiol i fethisilin (MRSA) yn bryder, efallai y bydd doxycycline neu trimethoprim / sulfamethoxazole yn cael ei argymell. Bydd pryder os bydd presenoldeb crawn neu hanes o heintiau MRSA blaenorol. Gallai codi'r ardal heintiedig fod yn fuddiol, weithiau bydd poenliniarydd yn cael ei ragnodi.\nBydd tua 95% o bobl yn gwella ar ôl tuag wythnos o driniaeth.\nCafodd 21.2 miliwn o bobl y byd llid yr isgroen yn 2015. Yn yr Unol Daleithiau bydd 2 allan o bob mil o'r boblogaeth yn cael y llid ar ran isaf y goes. Yn 2015 achosodd llid yr isgroen 16,900 o farwolaethau trwy'r byd. Yn y Deyrnas Unedig, mae llid yr isgroen yn gyfrifol am 1.6% arhosiad ysbyty.\n↑ Galw Iechyd Cymru - Llid yr Isgroen Archifwyd 2012-09-09 yn y Peiriant Wayback. adalwyd 28 Chwefror 2018\n↑ BBC Cymru Fyw Micro-lawdriniaeth yn cynnig gobaith i gleifion adalwyd 28 Chwefror 2018\n↑ Healthline - Cellulitis adalwyd 28 Chwefror 2018\n↑ Boots (Fferyllydd) Cellulitis Archifwyd 2017-06-11 yn y Peiriant Wayback. adalwyd 28 Chwefror 2018\nWedi dod o "https://cy.wikipedia.org/w/index.php?title=Llid_yr_isgroen&oldid=10960861"\nLast edited on 8 Awst 2021, at 12:14\nNewidiwyd y dudalen hon ddiwethaf ar 8 Awst 2021, am 12:14.


BlogMenai.com: March 2013\nYr hyn y gall y dyn yma ei wneud i gynnal y Gymraeg\nByddai'n well - yn llawer gwell petai cenedlaetholwr yn gyfrifol am yr iaith Gymraeg ar ran llywodraeth Cymru - ond os oes rhaid cael Llafurwr mae'n debyg bod Leighton Andrews cystal a neb. Go brin bod neb yn amau didwylledd ei gefnogaeth i'r iaith.\nCyhoeddwyd strategaeth iaith Gymraeg ganddo yn ddiweddar. Gellir ei gweld yma. Does gen i ddim yn erbyn yr hyn sydd ynddi, er bod rhywfaint ohono'n ymylol - ond hoffwn gynnig fy mewath fy hun. Ym marn Blogmenai y canlynol ydi'r elfennau pwysicaf o ran arbed yr iaith - pwysicach o lawer na llawer o'r hyn sydd yn nogfen Mr Andrews.\n1. Mi gychwynwn ni efo'r peth pwysicaf. Petaem yn gwbl onest y gwir amdani ydi bod yna ormod o gyflenwad a rhy ychydig o alw am bron i pob gwasanaeth Cymraeg. Yr eithriad mawr ydi addysg cyfrwng Cymraeg. Dydw i ddim yn meddwl bod yna unrhyw amheuaeth bod llawer mwy o bobl eisiau i'w plant dderbyn addysg cyfrwng Cymraeg na sydd yn ei gael. Yn wir yn ol un astudiaeth byddai mwy na hanner rhieni Cymru yn anfon eu plant i ysgolion cyfrwng Cymraeg petai addysg felly ar gael yn weddol hawdd. Ar hyn o bryd mae ychydig mwy na phumed o blant cynradd y wlad yn derbyn eu haddysg trwy gyfrwng y Gymraeg. Addysg cyfrwng Cymraeg ydi'r unig beth sy'n cynhyrchu siaradwyr Cymraeg o'r newydd mewn niferoedd sylweddol. O gyflenwi hynny yn effeithiol, byddai llawer o bethau eraill yn dilyn.\nRwan, mae darpariaeth addysg - ar hyn o bryd o leiaf - yn nwylo'r awdurdodau lleol. Mae rhai ohonynt yn dda am sicrhau darpariaeth cyfrwng Cymraeg, tra bod eraill yn anobeithiol o wael. Mae yna elfennau o'r ddarpariaeth addysg na fyddai unrhyw awdurdod addysg yn meiddio gwneud smonach ohonynt petai dewis ganddo. Dydi methu a sicrhau darpariaeth amddiffyn plant addas neu methu a gosod trefn i wella perfformiad ysgolion sy'n tan gyflawni ddim yn opsiwn i unrhyw awdurdod lleol. Byddai methiant o'r math yma yn creu risg arwyddocaol y byddai'r awdurdod addysg yn colli rheolaeth ar y gyfundrefn addysg o fewn ei thiriogaeth. Dylai parodrwydd i asesu'r galw am addysg Gymraeg ac ymateb i'r galw hwnnw gael ei drin yn union fel codi safonau ac amddiffyn plant gan y corff arolygu, ESTYN. Byddai newid pwyslais o'r math yma gwneud mwy i gynnal y Gymraeg nag unrhyw beth arall y gallaf feddwl amdano.\n2. Dilyn y data. Mae'r Cyfrifiad yn ffynhonnell data gwerthfawr - hanfodol hyd yn oed, ond mae'n rhoi darlun braidd yn amrwd i ni. Mae'n dweud beth sydd yn digwydd yn lle - ond ddim gair am pam. Mae angen arolwg trylwyr a chynhwysfawr sy'n dod i gasgliadau ynglyn ag agweddau pobl at drosglwyddiad iaith, dysgu'r Gymraeg ac addysg cyfrwng Cymraeg ar hyd a lled Cymru. Rydym angen strategaethau gwahanol i wahanol rannau o'r wlad. Dydi'r Cyfrifiad ddim yn ein darparu efo'r math o ddata rydym ei angen i ffurfio sail i'r ymarferiad hwnnw.\n3. Peidio ag ofni grwpiau sydd a budd mewn dal pethau yn ol. Mae Leighton Andrews wedi dangos dewrder wrth fynd i'r afael a rhai o broblemau'r gwasanaeth addysg - ac mae i'w edmygu am hynny - hyd yn oed os ydi rhai o'r pethau mae wedi eu gwneud yn profi'n anghyfforddus i bobl fel fi. I'r graddau hynny mae wedi sefyll yn erbyn grwpiau buddiant. Serch hynny mae sefyll tros y Gymraeg yn golygu sefyll yn erbyn grwpiau gwahanol - corfforaethau mawr a rhannau o'r Blaid Lafur Gymreig.. Dydi'r ffaith iddo wrthod safonau'r Comisiynydd Iaith ddim yn awgrymu ei fod yn teimlo fel sathru ar gyrn y corfforiaethau mae Deddf Iaith 2011 yn garreg yn eu hesgid. Mae'r elfennau gwrth Gymreig yn y Blaid Lafur yn fwy o her eto iddo. Bydd gwrando ar yr elfennau hynny yn sicrhau nad ydi'r Gymraeg yn symud cam ymlaen.\n. Rhoi anghenion mewnol y Blaid Lafur Gymreig cyn dim byd arall ydi un o nodweddion hanesyddol y corff hwnnw - ac mae'n batrwm o ymddygiad gwleidyddol sydd wedi bod yn niweidiol iawn i Gymru yn y gorffennol.\n4. Deall yr hyn mae am ei gyflawni. Mae angen i lywodraeth Cymru gael targedau uchelgeisiol ond cyraeddadwy. Mae holl gynghorau sir Cymru angen targedau felly hefyd - ac mae'n rhaid i'r targedau hynny fod yn addas ar gyfer eu sefyllfa unigol nhw. Mae'n realistig disgwyl i gynghorau Gwynedd a Chaerdydd gynyddu'r niferoedd a'r ganran sy'n siarad yr iaith. Y gorau y gellir ei obeithio am Sir Gaerfyrddin ar hyn o bryd ydi bod y dirywiad yn cael ei arafu'n sylweddol. Mae Gwynedd angen mynd i'r afael efo Bangor, mae Merthyr angen cynnig yr opsiwn o addysg cyfrwng Cymraeg idrigolion y fwrdeisdref. Dylai bod perthynas rhwng llwyddiant i gyrraedd targedau a setliad ariannol blynyddol y cynghorau. Mae goblygiadau ariannol i awdurdod lleol os yw'n methu cwrdd a thargedau ail gylchu gwastraff, dylai bod goblygiadau tebyg os yw'n methu cwrdd a thargedau iaith rhesymol.\nDwi ddim yn siwr beth i'w wneud o syniad Adam Price i 'godi tref' newydd Gymraeg ar lannau'r Fenai, ond mae'n codi pwynt diddorol - sef bod y Gymraeg yn datblygu i fod yn iaith fwyfwy trefol. Ceir 15 o wardiau 80%+ sy'n siarad y Gymraeg ac maen nhw i gyd wedi eu canoli ar drefi neu bentrefi mawr. Ceir saith ward arall sy'n ymylu ar 80%, ac mae chwech o'r rheiny yn rhai trefol hefyd.\nYn wir pan safodd Toni Schivone ar Faes Caernarfon ym Mis Ionawr nonodd ei bod yn bosibl mai dwsin o wardiau yn unig fyddai a mwy na 70% yn siarad yr iaith trwy Gymru. Roedd yna ddeg o rai efo mwy nag 80% yn siarad y Gymraeg o fewn ychydig filltiroedd o ble'r oedd yn siarad - y cwbl ohonynt yn yr Arfon ol ddiwydiannol.\nDydi'r rhesymau am hyn ddim yn anodd iawn i'w egluro ar un ystyr. Mae ardaloedd trefol y Gogledd Orllewin yn rhannu agweddau diwylliannol ehangach yr ardal sy'n sicrhau trosglwyddiad iaith effeithiol iawn, mae'r gyfundrefn addysg yn gefn i'r Gymraeg, mae'r gallu i siarad y Gymraeg yn bwysig o ran cyflogaeth, ac mae'r lefelau o fewnfudo yn isel. Y ffaith nad oes yna lawer o fewnfudo o Loegr i ardaloedd trefol sy'n egluro pam bod Arfon (y tu allan i Fangor) bellach yn fwy Cymreig na Gogledd Meirion a Dwyfor. Dydi mewnfudo ddim yn cael llawer o effaith ar drosglwyddiad iaith yn y Gogledd Orllewin, ond mae'n llusgo'r canrannau i lawr yn yr ardaloedd gwledig. Lefelau mewnfudo sydd wrth wraidd y gwahaniaethau yn y canrannau sy'n gallu siarad yr iaith yn y rhan fwyaf o'r Gogledd Orllewin.\nMi fyddwn i hefyd yn awgrymu bod y patrwm gwledig / trefol yn dal oddi mewn i wardiau unigol hefyd. Er enghraifft mae Trefor (pentref ol ddiwydiannol) a Llithfaen yn yr un ward (Llanaelhaearn), ond mi fyddwn yn betio bod y ganran sy'n siarad y Gymraeg yn Nhrefor yn sylweddol uwch nag ydyw'n Llithfaen. Mae'r ganran sy'n siarad y Gymraeg yn uwch yng Nghaernarfon nag yw yn Neiniolen, ond fyddech chi ddim yn credu hynny petaech yn mynd am dro i stad tai cymunedol sylweddol Pentre Helen yng nghanol y pentref. Byddai'n rhaid i chi fynd i gyrion Deiniolen - Dinorwig, Gallt y Foel, Clwt y Bont neu Fachwen i ddod o hyd i'r di Gymraeg. Cafwyd cwymp arwyddocaol yn y ganran sy'n siarad y Gymraeg yn Llanberis, ond nid ar stadau tai Dol Elidir, Dol Peris na Maes Padarn yng nghanol y pentref ddigwyddodd y cwymp hwnnw.\nAc mae yna resymau amlwg am hynny hefyd - mae'r Cymry ar rhyw olwg yn fwy tebyg i'r Saeson mae'r mewnfudwyr wedi eu gadael ar ol yn Lloegr nag ydynt i'r mewnfudwyr eu hunain. Maent eisiau byw yn agos at wasanaethau a siopau. Mae'r mewnfudwyr yn amlach na pheidio wedi gadael llefydd trefol yn Lloegr sydd a darpariaeth dda o ran gwasanaethau am rhywbeth amgen. Dydi symud o stad tai yn Warrington i un yn Neiniolen ddim yn gwneud synnwyr i bobl felly.\nMae Adam yn gywir i resymu mai cymunedau trefol sy'n gyrru twf economaidd, Mae hefyd yn gywir i resymu bod bodolaeth cymunedau trefol Cymraeg eu hiaith yn bwysig i ddyfodol yr iaith. Y drwg efo cynllunio i ehangu'r ardal drefol ar lannau gorllewin Afon Menai ydi y byddai hynny'n cael effaith negyddol ar gymunedau Cymraeg mwy gwledig Ynys Mon a gorllewin a de Gwynedd. Wedi'r cwbl hyn a hyn o Gymry Cymraeg sydd ar gael i gyflenwi datblygiad trefol Cymraeg. Mae'r Gymru Gymraeg angen cymunedau trefol, ond mae hefyd angen tiriogaeth sylweddol. Byddai newid cydbwysedd lle mae'r Cymry Cymraeg yn byw yn debygol o leihau maint y Gymru Gymraeg yn sylweddol.\nMae Leighton Andrews yn mynd mymryn yn rhy bell pan mae'n dweud nad ydi'r Eisteddfod, Cymdeithas yr Iaith, CBAC, Cynghorau Cymru, S4C, Prifysgol Cymru ac ati wedi addasu i ddatganoli, ond mae ganddo fo bwynt. Mae llawer o sefydliadau Cymreig yn ymddwyn - mewn rhyw ffordd neu'i gilydd - fel petai'r ffurf ar ddemocratiaeth Gymreig sydd wedi tyfu ers blynyddoedd olaf y ganrif ddiwethaf erioed wedi digwydd. Efallai bod Cymdeithas yr Iaith mor euog o hyn a neb o hyn.\nOnd am rhyw reswm anghofiodd Leighton son am y sefydliad Cymreig mwyaf ohonyn nhw i gyd - y Blaid Lafur Gymreig. Ni all arweinydd y blaid yma fynd trwy cymaint ag un sesiwn holi'r Prif Weinidog heb gyfeirio at San Steffan ac mae'n cael ei halian i Lundain i gael ffrae os ydi'n meiddio gwneud ei farn yn glir ynglyn a pha bwerau ychwanegol y dylid eu datganoli i Fae Caerdydd. Ar ben hynny mae'n ymddangos bod Llafur yn credu y dylai Cymru gael ei gor gynrychioli gan Aelodau Seneddol yn San Steffan i'r un graddau heddiw ag oedd yn cael ei gor gynrychioli bymtheg mlynedd yn ol.\nMeddyliwch mewn difri - os ydych chi'n byw yng Nghaer rydych yn cael eich cynrychioli ar lefel seneddol gan Stephen Mosley. Os ydych yn byw ychydig filltiroedd i lawr yr A483 yn Wrecsam rydych yn cael eich cynrychioli gan Lesley Griffiths, Llyr Huws Gruffydd, Aled Roberts, Mark Isherwood, Antoinette Sandbach ac Ian Lucas. Cyn 1998 roedd gan y ddwy etholaeth un aelod seneddol yr un.\nOs ydi'r Western Mail i'w gredu mae Carwyn Jones wedi cael amser caled gan Aelodau Seneddol ei blaid oherwydd iddo ddweud wrth Gomisiwn Silk ei fod eisiau datganoli pwerau sy'n ymwneud a'r gyfundrefn gyfreithiol i Gymru heb gael yr OK ganddyn nhw. Yn wir mae'n ymddangos eu bod wedi perswadio Ed Miliband i ddweud na fydd mwy o ddatganoli 'yn flaenoriaeth' i'r llywodraeth Llafur nesaf yn ei dymor cyntaf - hy wneith o ddim digwydd.\nMae'r stori yma yn hen stori mewn gwirionedd - Llafur yn cynllunio datganoli yng Nghymru am resymau sy'n ymwneud a gwleidyddiaeth mewnol y Blaid Lafur yn hytrach nag er mwyn gwneud i ddatganoli weithio yn effeithiol. Mae llawer o'r gwendidau yn y gyfundrefn ddatganoli yng Nghymru yn deillio yn uniongyrchol o'r ffaith bod Llafur yn ystyried eu buddiannau ei hun yn bwysicach na chael system lywodraethu effeithiol yng Nghymru.\nMae'n rhan o hen stori arall hefyd - yn y pen draw mae barn y Blaid Lafur yn Llundain yn gor bwyso barn y Blaid Lafur yng Nghymru. Rhith ydi'r gred fod y Blaid Lafur Gymreig yn endid annibynnol. Mi gaiff Carwyn Jones ddod i unrhyw benderfyniad mae o ei eisiau - cyn belled nad yw hynny'n groes i farn ei feistri yn San Steffan.\nHmm - felly mae Leighton Andrews yn ystyried mai 'stynt gwleidyddol' ydi sefyll yn ei erbyn mewn etholiad.\nDydi hi ddim yn hawdd meddwl am wleidydd arall mewn gwlad ag iddi draddodiad democrataidd sydd a meddwl mor uchel ohono ei hun fel ei fod yn llafurio o dan yr argraff bod pobl sy'n cystadlu am ei sedd yn gwneud hynny am resymau pitw. Mae'r hyfdra yn ddigon a mynd a gwynt dyn.\nCymharu'r Cyfrifiad a ffigyrau ysgolion mewn perthynas a'r Gymraeg\nMae yna dipyn o sgwrs wedi bod yn mynd rhagddi ynglyn a pha mor ddibynadwy ydi'r ffigyrau cyfrifiad mewn perthynas a phlant ysgol. Yr awgrym a geir ydi bod gor gyfrifo plant oed ysgol mewn rhai rhannau o Gymru. Fel rhan o'r drafodaeth honno mae William Dolben wedi mynd ati i gymharu faint o blant sy'n rhugl yn ol ffigyrau ysgolion a faint sy'n siarad y Gymraeg yn ol y Cyfrifiad a dod i gasgliadau o'r gwahaniaeth rhwng y ddau. Doedd hi ddim yn bosibl i William gyhoeddi ei dabl ar y dudalen sylwadau, felly 'dwi wedi gwneud hynny yma.\nHeb fod yn rhy dechnegol, lle mae'r rhif yng ngholofn G yn uchel, mae gwahaniaeth mawr rhwng y nifer a ystyrir yn rhugl yn y ffigyrau a geir o ysgolion a'r niferoedd sy'n siarad y Gymraeg yn ol y Cyfrifiad. Felly mae yna berthynas agos rhwng ffigyrau'r ysgolion a rhai'r Cyfrifiad yng Nghaerdydd, tra bod gwahaniaeth mawr yng Nghasnewydd. Yr awgrym yma ydi bod ffigyrau Cyfrifiad Caerdydd yn fwy dibynadwy na rhai Casnewydd - mewn perthynas a phlant o leiaf\nRwan dydi'r Cyfrifiad ddim yn ystyried pa mor rhugl mae pobl yn siarad y Gymraeg, felly mae'n fater braidd yn oddrychol , pwy sy'n gallu siarad yr iaith a phwy na all wneud hynny. Serch hynny mae'r ymarferiad yn un hynod ddiddorol, ac mae'n awgrymu bod gor gyfrifo siaradwyr Cymraeg sylweddol yn rhai o'r siroedd sy'n agos at y ffin efo Lloegr.\nDydi Blogmenai ddim yn trafferthu edrych ar bolau Prydeinig unigol fel rheol, ond mae pol achlysurol Michael Ashcroft yn un arbennig ac mae'n cynnig mwy na'r rhan fwyaf o bolau piniwn arferol. Mae'n canolbwyntio ar etholaethau ymylol - y rhai sy'n penderfynu etholiadau Prydeinig, mae'r sampl yn anferth a felly'n ei gwneud yn bosibl i edrych ar ranbarthau unigol mewn ffordd ystyrlon, mae'n grwpio etholaethau yn ol deinameg gwleidyddol a daearyddiaeth ac mae'n cymryd i ystyriaeth y ffaith bod pobl yn aml yn gadael i ffactorau lleol ddylanwadu ar y ffordd maent yn pleidleisio. Yn anffodus - yn wahanol i'r Alban, dydi Cymru ddim yn cael ei thrin fel uned arwahan - felly mae angen ychydig o waith cyn gallu dod i gasgliadau am etholaethau Cymreig. Dydi'r pol ddim yn edrych ar etholaethau lle mae Plaid Cymru'n gystadleuol chwaith. Serch hynny dyma ymgais i ddod i gasgliadau am etholaethau Cymreig o ddata pol Ashcroft.\nI ddechrau mae'r pol yn awgrymu bod gogwydd o 5.5% oddi wrth y Lib Dems tuag at y Toriaid mewn etholaethau gwledig lle mae'r melynion yn gyntaf a'r gleision yn ail. Awgryma hyn y collid Brycheiniog a Maesyfed.\nMae'r ogwydd oddi wrth y Lib Dems tuag at Lafur yn anferth mewn etholaethau Cymreig a Seisnig lle mae'r naill yn gyntaf a'r llall yn ail - 17.1%. Awgryma hyn y byddai'r Lib Dems yn colli o filltiroedd yng Nghanol Caerdydd.\nDoes yna ddim categori yn y pol sy'n ffitio'n union efo seddi ymylol Toriaidd / Llafur yng Nghymru, felly mae dod i gasgliadau yma yn fwy anodd. Mae'r gogwydd tuag at Lafur yn amrywio o 5% yn Llundain i 10.5% yn yr etholaethau o gwmpas aber yr Afon Tafwys. Ond os ydym yn cymryd bod y gogwydd oddi wrth y Toriaid at Lafur yng Nghymru o gwmpas cymedr holl etholaethau ymylol Toriaid / Llafur ardaloedd Ashcroft, cawn ogwydd o 8.1%. Canlyniad gogwydd felly i'r Toriaid fyddai colli Aberconwy, Preseli / Penfro, De Penfro / Gorllewin Caerfyrddin, Bro Morgannwg a Gogledd Caerdydd. Cant neu ddau fyddai ynddi yng Ngorllewin Clwyd.\nPetai canfyddiadau pol Ashcroft yn cael eu gwireddu yn 2015, tair sedd yn unig y gallai pleidiau'r glymblaid fod yn hyderus eu cadw - Mynwy, Brycheiniog a Maesyfed a Threfaldwyn. Y Toriaid fyddai'n ennill y dair yn ol pob tebyg. 'Dydi cyfyngiadsu'r pol ddim yn caniatau i ni ddod i gasgliadau am Ceredigion.\nGellir gweld data'r pol yma.\nMae'n anffodus bod darn diweddaraf Gwilym Owen yn Golwg yn dangos holl nodweddion gwaethaf y cynnyrch mae yn ei gyflwyno ger ein bron trwy golofnau'r cofnodolyn - anallu i seilio ei ddadleuon ar ffeithiau cadarn, defnydd ymfflamychol o iaith a pharodrwydd i gymryd ei yrru gan ei ragfarnau.\nYr hyn sydd wedi troi'r drol y tro yma ydi'r ffaith i Leanne Wood ddal record y llywodraeth Lafur yng Nghaerdydd i gyfri mewn perthynas ag addysg. Bydd darllenwyr cyson colofn Gwilym yn gwybod ei fod o'r farn mai priod bwrpas Plaid Cymru ydi cefnogi'r Blaid Lafur. Mae'n ymateb trwy ymosod ar record Cyngor Gwynedd ym maes addysg, ac yn anffodus mae peth o'i sail tros wneud hynny yn ffeithiol anghywir. Cyn mynd ymlaen mae'n debyg gen i y dyliwn ddatgan diddordeb yma - dwi'n gweithio yn y maes addysg yng Ngwynedd.\nMae Gwilym yn mynd ati i ymosod ar y sector addysg yng Ngwynedd o sawl cyfeiriad ar yr un pryd - y broses ail strwythuro ysgolion, cyflwr adeilad Ysgol y Groeslon ac ati. Tra nad ydw i'n cytuno efo'r hyn mae Gwilym yn ei ddweud yma, dau honiad arall - honiadau cwbl ddi sail sydd gen i o dan sylw heddiw.\nYr honiad cyntaf ydi bod canran uchel o blant Gwynedd yn mynd i'r sector uwchradd yn anllythrennog. Yn nodweddiadol 'dydi Gwilym ddim yn nodi ar ba sail mae'n gwneud datganiad mor ryfeddol ac ysgubol. Y gwir ydi bod neb - neu nesaf peth i neb yn mynd i'r sector uwchradd yn anllythrennog. Mae yna ganran - fel ym mhob Awdurdod arall yn y DU - yn mynd i'r sector uwchradd heb gyrraedd y lefel disgwyliedig mewn iaith (lefel 4), ond mae'n sarhaus i blant sydd yn aml ag anghenion dysgu sylweddol a sydd wedi ymdrechu'n galed i gyrraedd lefel 3 i ddweud na allant 'sgwennu na darllen. Mae hefyd yn ddatganiad cwbl gamarweiniol.\nRhag ofn bod rhywun a diddordeb mewn ffeithiau yn hytrach na sterics mae perfformiad Gwynedd ar ddiwedd y sector cynradd yn gadarn iawn o gymharu a gweddill Cymru. Mae perfformiad DPC (Dangosydd Pynciau Craidd) Gwynedd yn sylweddol uwch na Chymru ac wedi cynyddu ar raddfa uwch na’n genedlaethol dros gyfnod treigl ers 2009. Mae perfformiad 2012 yn dangos cynnydd o 3.4% ar berfformiad 2011. Yn wir mae perfformiad cymharol Gwynedd yn y DPC yn dda ac yn well na’r disgwyliad dros y pedair blynedd ddiwethaf, gyda Gwynedd wedi perfformio yn yr ail neu drydydd safle o holl awdurdodau Cymru dros gyfnod treigl tair blynedd.\nAr ben hynny mae'r sir gyda deilliannau llawer, llawer gwell na'r un arall o ran y Gymraeg. O'r hanner cant ward sydd a mwy na 90% o blant oed ysgol yn siarad y Gymraeg mae 43 o'r rheiny yng Ngwynedd. Gwynedd sydd â’r ganran uchaf o ddigon o ddisgyblion a asesir yn y Gymraeg yn Cyfnod Allweddol 1/2 a 3.Mae’r ganran a asesir yn y Gymraeg fel iaith gyntaf ar draws CS/CA1/CA2 a CA3 yn rhagorol mewn cymhariaeth gyda holl awdurdodau eraill Cymru.\nMae’r ganran sy’n cyrraedd y lefel disgwyliedig yn CA1/2/3 yn uchel iawn dros y cyfnod treigl ac yn uwch na’r holl Awdurdodau eraill y gellid gwneud cymhariaeth ystyrlon yn eu herbyn [Mon/Caerfyrddin/Ceredigion].\nMae Gwilym hefyd yn honni mai 27% yn unig o blant y sir sy'n dewis chwarae yn y Gymraeg ar dir ysgolion. Mae Gwil yn hoff iawn o'r 27% 'ma, ac rydym wedi gwneud ychydig o waith ditectif i ddarganfod o ble daw'r ffigwr anhygoel o isel yma yn y gorffennol. Daw o adroddiad a gyhoeddwyd gan Gyngor Sir Gwynedd rai blynyddoedd yn ol. Mae'r adroddiad yn ymwneud a'r defnydd cymdeithasol o'r Gymraeg rhwng plant.\nRwan roedd y canlynol ymysg canfyddiadau'r adroddiad -\nIaith rhwng plant ar y buarth – 27% Cymraeg, 25% Cymraeg a Saesneg, Saesneg bron bob amser 19%, Saesneg rhan fwyaf 15%, Cymraeg rhan fwyaf 11%, Dim ateb 3%.\nFelly pan mae Gwil yn dweud wrthym mai 27% sy'n gwneud defnydd o'r Gymraeg ar fuarth ysgol yr hyn nad yw yn ei ddweud wrthym ydi mai cyfeirio at y sawl sy'n defnyddio'r iaith 'pob amser' mae ei annwyl 27%.. Mae 81% yn gwneud peth defnydd o'r iaith mewn gwirionedd. Ond nid dyna'r unig beth mae Gwil yn ei gadw oddi wrthym. Wele'r ysgolion a gymrodd rhan yn yr arolygiad:\nYsgol Bro Cynfal, Ysgol Cwm y Glo Ysgol Cymerau Ysgol Edmwnd Prys Ysgol Glan Cegin Ysgol Gwaun Gynfi Ysgol Llanbedrog Ysgol y Garnedd, Ysgol Aberdyfi Ysgol Abergynolwyn Ysgol Bryncrug Ysgol Dyffryn Dulas Ysgol Llanegryn Ysgol Llwyngwril Ysgol Pennal\nByddai wedi bod yn anodd creu sampl mwy Seisnig o ran cefndir y plant. Daw hanner yr ysgolion, a mwy na hanner y sampl plant o Fro Dysynni - ardal isaf ei phoblogaeth a mwyaf Seisnig y sir. Er mai tua 5% o blant y sir sy'n byw yno, daw mwy na hanner y sampl o'r ardal. Daw dwy o'r ysgolion sy'n weddill o ail ardal mwyaf Seisnig y sir - ardal Bangor. Does yna ddim un o'r ysgolion o'r cymunedau 80%+ sy'n siarad yr iaith - cymunedau sydd - pob un - yn boblog iawn yng nghyd destun Gwynedd.\nFelly trwy ddethol ei ystadegau yn ofalus iawn mae Gwil wedi troi stori sy'n adrodd bod 81% o blant sampl Seisnig iawn yn gwneud peth defnydd o'r Gymraeg i stori gyfangwbl gam arweiniol mai dim ond 27% o holl blant y sir sy'n defnyddio'r Gymraeg efo'i gilydd. Y gorau fedrwn ni ei ddweud am Gwil ydi ei fod yn rhy ddiog i ddarllen adroddiad mae'n fodlon ei defnyddio i ddod i gasgliadau ysgubol a hysteraidd. Y gwaethaf y gallwn ei ddweud yw ei fod yn ymarfer newyddiadura anonest a chelwyddog er mwyn sgorio pwyntiau gwleidyddol rhad ar ran y Blaid Lafur.\nFelly dydi llywodraeth San Steffan ddim am ildio dim - neu nesaf peth i ddim - pwer i'r Cynulliad Cenedlaethol? Syrpreis, syrpreis.\nDydi'r ffaith bod Aelodau Cynulliad y Lib Dems a'r Toriaid efo barn cwbl wahanol ddim yn syndod chwaith. Yn wir mae'n lled debygol y bydd yna wahaniaeth barn rhwng llywodraeth Cymru ac Aelodau Seneddol Llafur ynglyn a datganoli grymoedd hefyd.\nDoes a wnelo'r gwahaniaethau yma ddim oll a syniadaeth, egwyddor, credoau creiddiol ac ati. Mae'n ganlyniad anhepgor o gael cyfundrefn lle mae dau sefydliad yn cystadlu am yr un grym. Mae'r naill sefydliad yn tueddu i geisio hel mwy o'r rym iddo'i hun. Mae'r sawl sydd yn gweithio - ac yn ymarfer grym - yn y naill sefydliad a'r llall yn tueddu i gael eu dylanwadu gan yr ysfa sefydliadol ehangach. Mae cystadleuaeth rhwng San Steffan a'r Cynulliad bellach yn rhywbeth sydd wedi ei adeiladu i mewn i wead gwleidyddiaeth Cymru.\nO safbwynt y cenedlaetholwr Cymreig mae gweld bwlch yn datblygu rhwng Andrew RT Davies, Carwyn Jones a Kirsty Williams a'u cyd unoliaethwyr yn San Steffan yn beth hynod gadarnhaol. Ond mae hefyd yn bwysig bod dylanwad unoliaethwyr y Cynulliad yn cael ei gryfhau ar draul unoliaethwyr San Steffan. Un ffordd o wneud hyn ydi newid y cyd bwysedd niferol rhyngddynt.\nByddai cael mwy o aelodau yn y Cynulliad yn un ffordd o wneud hynny - a byddai cael llai o aelodau San Steffan yn ffordd arall. Byddai cyfuniad o'r ddau yn well byth. Dydi hi ddim yn gwneud synnwyr strategol i genedlaetholwyr Cymreig gefnogi cadw 37 o Aelodau Seneddol unoliaethol Cymreig yn San Steffan sydd yn amlach na pheidio efo nesaf peth i ddim i'w wneud ond cynllwynio sut i gadw cymaint a phosibl o rym yn eu sefydliad nhw.\nTaenlen arall yn ymwneud a'r Cynulliad gan Ioan - ac un difyr ydi hi hefyd. Yr hyn mae wedi ei wneud y tro hwn ydi edrych ar oed cyfartalog oedolion Cymraeg eu hiaith o gymharu a rhai di Gymraeg.\nY peth cyntaf i'w nodi ydi bod oed cyfartalog Cymry Cymraeg ychydig yn is nag ydi oed y di Gymraeg. Mae Ioan o'r farn mai dyma'r tro cyntaf erioed i hyn ddigwydd - a dwi'n siwr bod hynny yn gywir. Yn wir mae'r Cymry Cymraeg yn ieuengach na'r di Gymraeg ym mhob man ond Abertawe, Ceredigion, Sir Gaerfyrddin, Castell Nedd Port Talbot a Wrecsam. Mae'r gwahaniaeth yn arwyddocaol iawn yn y De Ddwyrain.\nYng Ngwynedd yn unig aeth oedran y Cymry Cymraeg yn hyn, ac yng Nghaerfyrddin mae'r Cymry Cymraeg hynaf. Aeth oedran y Cymry Cymreg tros Gymru i lawr 1.6 blwyddyn, er i oedran y di Gymraeg gynyddu 0.6 bl.\nGoblygiadau buddugoliaeth i Lafur yn etholiad San Steffan 2015\nUn peth sy'n dipyn o ddirgelwch i mi ydi'r gwahaniaeth anferth rhwng yr hyn sydd gan y polau piniwn i'w ddweud a barn y marchnadoedd betio ynglyn a chanlyniadau etholiad cyffredinol 2015. Dydi'r marchnadoedd ddim yn ystyried y posibilrwydd o fwyafrif llwyr Llafur fawr cryfach na'r posibilrwydd o neb yn llwyddo i gael mwyafrif - fel yn 2010.\nEto - yn ol y pol YouGov diweddaraf y gallaf gael hyd iddo (Llaf 42%, Toriaid 32%, Lib Dems 12%), petai etholiad yn cael ei chynnal rwan byddai Llafur yn cael 379 sedd, y Toriaid 223 a'r Lib Dems 23.\nYmladdodd Llafur yr etholiad cyffredinol diwethaf yn erbyn storm gweddol berffaith - roeddent newydd wneud llanast llwyr o'r economi tra'n cael eu harwain gan yr arweinydd gwaethaf maent erioed wedi ei gael. Bydd amgylchiadau 2015 yn llawer haws iddynt. Mi fyddwn i'n rhyfeddu petai Llafur methu a chael mwyafrif llwyr ar eu pennau eu hunain.\nYn anffodus byddai hynny yn rhwym o arwain at gynnydd yn nifer yr Aelodau Seneddol Cymreig. Dydi hegemoni Llafur ddim yn rhywbeth i'w groesawu - methiant economaidd parhaus a pharhaol ydi prif nodwedd yr hegemoni hwnnw. Ond mae yna un cysur - a chysur go fawr.\nMae'r blog yma wedi dadlau yn y gorffennol bod yna gyfraith ddi feth i'w gweld yn hanes etholiadol diweddar Cymru. Pan mae Llafur yn colli grym yn San Steffan mae'n adeiladu cefnogaeth etholiadol yn gyflym yng Nghymru, ac mae'r gefnogaeth honno yn amlygu ei hun ar pob lefel etholiadol. Ond pan mae Llafur yn ennill grym yn San Steffan mae'n colli cefnogaeth etholiadol yng Nghymru - ac mae'n gwneud hynny yn eithaf cyflym hefyd.\nPetai yna etholiad Cynulliad rwan yng Nghymru, byddai Llafur yn ennill. Ond byddai buddugoliaeth i Lafur yn etholiadau San Steffan 2015 yn newid yr amodau etholiadol yng Nghymru yn llwyr erbyn 2016. Byddai sefyllfa felly yn ei gwneud yn llawer, llawer mwy tebygol y gallai Plaid Cymru efelychu'r hyn ddigwyddodd yn 1998 a chynyddu ei phoblogrwydd a'i chynrychiolaeth ym Mae Caerdydd yn sylweddol.\nBeth sydd gan Eastleigh i'w ddweud wrthym am Gymru\nAr un olwg ddim llawer - does yna ddim llawer o seddi cyfoethog sy'n ymylol rhwng y Lib Dems a'r Toriaid yng Nghymru.\nOnd ac edrych tipyn yn fwy craff mae rhai o'r gwersi sydd wedi eu dysgu yn Lloegr yn berthnasol i Gymru hefyd:\nYmddengys bod llawer o bobl yn cael cryn broblem pleidleisio i'r Toriaid - hyd yn oed pan roedd pethau yn mynd o'u plaid megis yn 2010. Pan nad ydi amgylchiadau o'u plaid mae'r duedd yma'n mynd yn fwy trawiadol.\nMae'r Toriaid yn agored iawn i golli pleidleisiau i UKIP. Gallai hynny effeithio ar eu gobeithion o gadw y rhan fwyaf o'u seddi Cymreig. Byddai gogwydd oddi wrth y Toriaid at Lafur yn ogystal a cholled pleidleisiau i UKIP yn farwol i'w gobeithion yn y bedair sedd a enillwyd gan Lafur yn 2010 (Gogledd Caerdydd, Aberconwy, Bro Morgannwg a De Penfro / Gorllewin Sir Gaerfyrddin).\nMor amhoblogaidd ag ydi'r Lib Dems mae yna lawer o bobl yn ei chael yn haws fotio iddyn nhw pan mai'r Toriaid ydi'r dewis amlwg arall. Mae'r etholiad yma yn anarferol yn y ffaith bod y ddwy blaid oedd yn gyntaf ac yn ail mewn llywodraeth - dydi'r busnes 'is etholiad - pleidlais brotest' ddim yn gweithio. Lle mai dewis Tori / Lib Dem fydd hi yn 2015 bydd y bleidlais Lib Dem yn anisgwyl o wydn.\nEr ei bod yn ymddangos bod y rhan fwyaf o seddi Lib Dem / Llafur yn siwr o gael eu colli, mae'n debygol bod cyfle da gan y Lib Dems i ddal y rhai Lib Dem / Toriaid. Gweddol fach ydi mwyafrif Glyn Davies ym Maldwyn wrth gwrs - ac efallai nad ydi'r sedd yna mor saff i'r Toriaid a mae pawb wedi cymryd hyd yn hyn.


Paul Griffiths: 'Othello'\nY Cymro 14/11/08\nO dderbyn fy addysg yn Nyffryn Conwy, prin iawn oedd y cyfle i astudio gwaith yr arch-ddramodydd, Shakespeare. A minnau bellach ar lannau’r Tafwys, dwi’n dod i weld pwysigrwydd y gŵr hynod hwn yn ddyddiol, ac yn cenfigennu weithiau at ddawn eraill i raffu dyfyniadau o’i waith ac i wybod dyfnder ei straeon amrywiol.\nOs daw’r cyfle i weld un o weithiau’r Meistr, fyddai’n ceisio’n ngore i fynd, petai ond i ddysgu mwy amdano, ac i ymgynefino gyda’i destun barddonol hudolus.\nDoes ‘na’m amheuaeth bod gwaith y bardd yn anodd ei ddeall erbyn hyn, a’r dasg o eistedd drwy ddrama hirfaith, gymhleth a’i iaith estron yn ddigon i ddychryn rhai o’r theatr am byth! Dyna pam y bu imi ddewis mynd i weld cynhyrchiad cwmni Frantic Assembly o ‘Othello’ yn Theatr y Lyric, Hammersmith.\nYr hyn â’m swynodd am y cynhyrchiad oedd yr ogwydd gyfoes, ffres, deinamig a dramatig a roddwyd i’r hen destun. Trawblanwyd y stori o’r Fenis a Chiprys gwreiddiol i dafarn ar stad o dai yn Swydd Efrog. Roedd y cymeriadau i gyd yn ‘chavs’ neu’n ‘hoodies’ (a defnyddio’r disgrifiadau cyfoes cyfredol!) a’r digwydd yn cylchdroi o gwmpas y bwrdd pŵl.\nDrwy’r cyflwyniad cerddorol llawn drama a dawns, cawsom ein cyflwyno i’r ‘Iago’ twyllodrus (Charles Aitken), a’r ‘Othello’ croen tywyll (Jimmy Akingbola) wrth iddo gyflwyno’r hances yn rhodd i’w ddarpar gariad, ‘Desdemona’ (Claire-Louise Cordwell). Yr hances hwn sy’n achosi’r gwrthdaro yn hwyrach yn y ddrama, wrth i ‘Iago’ honni fod ‘Desdemona’ yn anffyddlon i’w chymar, ac sy’n arwain at y drasiedi.\nMae’r cwmni’n cyfaddef bod nhw wedi gorfod newid y stori yma ac acw, er mwyn ychwanegu at y tensiwn, ac mae’r cyfan yn llifo fel pennod o ddrama gyfres neu opera sebon, wrth i’r cymeriadau herio’i gilydd o gwmpas y bwrdd pŵl. Er yr elfen gyfoes, roedd y dialog fwy neu lai, o’r testun gwreiddiol, gydag ambell i reg neu ebychiad er mwyn daearu’r cyfan, ac o bosib i ennyn chwerthiniad o enau’r gynulleidfa.\nOnd un o’r pethau â’m plesiodd fwyaf am y cynhyrchiad oedd set Laura Hopkins, oedd ar yr olwg gyntaf, yn dafarn gyffredin gyda’i garped budur, ei beiriant gamblo ‘fruit machine’, ei fwrdd pŵl a’i gorneli o gadeiriau lledr. Ond wrth i’r stori ehangu a chyflymu, agor hefyd wnaeth y set, a buan iawn y sylweddolais fod y waliau’n rhychiog, ac yn medru troi’n gylch neu agor yn gyfan gwbl yn ôl galw’r olygfa. Golyga hyn fod y set mor ystwyth â’r actorion neu’r dawnswyr, ac i gyfeiliant trac sain bwrpasol a thrawiadol gan y grŵp Hybrid, roedd coreograffu Scott Graham a Steven Hoggett yn gofiadwy iawn.\nEr bod y cynhyrchiad yn awr a hanner can munud o hyd heb egwyl, cefais fy nhynnu i mewn yn llwyr i’r stori drasig a llawn drama, a dwi’n siŵr y byddai’r Meistr ei hun wrth ei fodd o weld cynifer o’r gynulleidfa wedi’i swyno gan yr hyn a gyflwynwyd ar y llwyfan.\nDifyr oedd dysgu bod Scott a Steven, ynghyd â’r grŵp Hybrid, yn gyn-fyfyrwyr o Brifysgol Abertawe! Gwych iawn. Tybed a fyddent yn barod i roi gwedd newydd ar rhai o’r Clasuron Cymreig...?\nMwy o fanylion am ‘Othello’ drwy ymweld â www.franticassembly.co.uk\nMae'n swnio bod dy brofiad di o'r cynhyrchiad hwn yn debyg i brofiad cynulleidfaoedd cyfnod Shakespere -dramau sebon yr oes. Y stori, yr emosiwn, y tyndra - dyna ydi hanfod Shakespeare, ac mae gormod o lawer o bobl yn ei ddyrchafu yn rhywbeth elitaidd academaidd.\nPaid rhoi bai ar leoliad dy addysg am dy ddiffyg dealltwriaeth - rwyt ti'n un ymysg miliynau sydd wedi cael yr un diffyg - nid y lleoliad sydd ar fai ond y feddylfryd sy'n ofni Shakie ac sy'n methu sylweddoli ei fod yn siarad efo ni, nid aton ni.\nWedi dweud hynny, wrth gwrs mae modd ei werthfawrogi ar gymaint o lefelau - mae'r gyfeiriadaeth, yr iaith, y farddoniaeth yn mesmereiddio, ond ar hyd yr oesoedd mae hynny wedi dallu llawer o bobl i'r ffaith ei fod hefyd yn gnawdol, yn reddfol ac yn mynd yn syth at hanfod bywyd.\nAc mae'r frawddeg ddwetha na dwi newyd sgwennu'n swnio'n blydi siwdaidd, felly sdim rhyfedd bod pobl ddim isio gwrando! eironi ta be!\n27 November 2008 at 08:04\nTheatr Genedlaethol Cymru 2009


Profiadau’r Rhyfel Byd Cyntaf drwy lythyrau caru - Prifysgol Aberystwyth\nDr Sian Nicholas o Adran Hanes a Hanes Cymru fydd yn arwain y prosiect ar effaith y Rhyfel Mawr ar gymunedau Aberystwyth, ac sydd wedi ei ariannu gan Gronfa Treftadaeth y Loteri.\nSôn y mae’r llythyrau, sydd mewn casgliad preifat, am gyfeillgarwch a chariad ‘Billy a Dot’ wrth iddynt rannu eu meddyliau ar lyfrau, celf, ffilmiau a syniadau, tynnu coes a dadlau, a disgrifio’u profiadau o’r rhyfel gyda’i gilydd.\nMi fydd y llythyrau yn cael eu dramateiddio fel rhan o brosiect ‘Aberystwyth at War: Experience, Impact, Legacy, 1914-1919’ sydd wedi sicrhau cefnogaeth ariannol gan Gronfa Treftadaeth y Loteri.\nFe adawodd Dot, myfyrwraig yng Ngholeg Prifysgol Cymru, Aberystwyth, ei hastudiaethau i weithio fel nyrs Cysylltiad Cymorth Gwirfoddol.\nHyfforddwyd Billy yn Aberystwyth cyn cael ei anfon i’r Ffrynt Orllewinol a bu farw yn brwydro yn 1917. Treuliodd Dot weddill ei bywyd yn ddi-briod.\nArweinir y prosiect 18 mis gan Dr Sian Nicholas o’r Adran Hanes a Hanes Cymru, Prifysgol Aberystwyth.\nMae Dr Nicholas wedi ymchwilio’n helaeth i Brydain yn ystod y rhyfel ac yn benodol i hanes y wasg Brydeinig yn ystod y gwrthdaro.\nBydd yr astudiaeth hon yn edrych ar effeithiau’r gwrthdaro drwy lygaid myfyrwyr gwirfoddol, cymdeithasau cymunedol hanes lleol a grwpiau perfformio, ysgolion a thrigolion lleol.\nGan ddefnyddio cofnodion, llythyrau, papurau newydd, ffotograffau, celf a cherddoriaeth ffoaduriaid, cofebion rhyfel ac atgofion cofnodedig mewn archifau lleol o gyfnod y rhyfel, mae’r prosiect yn gobeithio dod ag hanesion y rhai ag effeithiwyd ynghyd i greu map rhyngweithiol.\nDefnyddir ffynhonnau o Lyfrgell Genedlaethol Cymru, Archifau Ceredigion, Amgueddfa Ceredigion, archifau Prifysgol Aberystwyth a mannau cyhoeddus.\nDywedodd arweinydd y prosiect, Dr Sian Nicholas: “Rydym wrth ein bodd ein bod wedi derbyn arian gan Gronfa Dreftadaeth y Loteri ar gyfer y prosiect. Er bod rhai straeon wedi cael eu clywed, mae llawer o’r straeon eraill yn anghyflawn neu heb eu harchwilio. Ein gobaith yw cyfeirio a chyflwyno’r colledion a’r caledi a brofwyd gan y rhai aeth i ryfel yn ogystal â’r rhai a adawyd ar ôl yn ystod y Rhyfel Byd Cyntaf i genhedlaeth newydd o bobl.”\nBydd y prosiect yn cynnig cyfleoedd i grwpiau lleol ddehongli dylanwadau’r Rhyfel Byd Cyntaf drwy gelf a pherfformiadau, a datblygu sgiliau archifol, digidol a chreadigol wrth iddynt nodi a dilyn hanes y rhyfel yn Aberystwyth.\nBydd yn cwmpasu storïau’r milwyr a’u hanwyliaid, ffoaduriaid, staff a myfyrwyr y Brifysgol, ymgyrchwyr gwleidyddol a gwrthwynebwyr cydwybodol.\nMae cynlluniau’r prosiect yn cynnwys cynnal perfformiadau, creu map digidol rhyngweithiol agored sy’n cynnwys bywgraffiadau a deunydd fideo, a sefydlu etifeddiaeth gymunedol ar gyfer darganfod a dehongli yn y dyfodol.\nPartneriaid y prosiect yw Adran Hanes a Hanes Cymru a Chanolfan y Celfyddydau Prifysgol Aberystwyth, Amgueddfa Ceredigion, Archifdy Ceredigion, Casgliad y Werin Cymru Llyfrgell Genedlaethol Cymru, Theatr Gymunedol Castaway a grwpiau treftadaeth lleol.\nBydd Amgueddfa Ceredigion yn dangos Battle of the Somme (1916) a All Quiet on the Western Front (1930) ar 18 Mai 2018.\nBattle of the Somme (1916), drysau’n agor am 5.15yh PG £6 / £5\nAll Quiet on the Western Front (1930), drysau’n agor am 7yh PG £6 / £5\nMae’r dangosiadau’n rhan o arddangosfa Amgueddfa Ceredigion Gobaith yn y Rhyfel Mawr sy’n agor ar 5 Mai 2018.


Rydych chi yma: Dysgu Am / Eryri o'r Awyr / Rhagarweiniad\nNod y safle hwn yw disgrifio, trwy gyfrwng lluniau a geiriau, rhai o ffyrdd y datblygodd tirlun Eryri trwy law dyn gan geisio dangos faint o dystiolaeth i weithgareddau'r gorffennol sydd wedi goroesi. Mae'r graig galed a'r pridd gwael wedi cyfyngu erioed ar werth amaethyddol yr ardal, yn enwedig felly ar yr ucheldir, a dim ond yn rhannol y llwyddodd ein cyndadau i ysgubo olion gwareiddiadau'r gorffennol ymaith. Mae'r ardal yn frith o wahanol olion o'r holl gyfnodau hanesyddol a chynhanesyddol, fel y tystia'r siambrau claddu cynnar, y caerau Rhufeinig, yr abatai a'r cestyll canoloesol a'r olion aneddiad o bob cyfnod. Yn llai adnabyddus, ac yn anos eu canfod ar y ddaear, yw olion helaeth y sustemau caeau cynnar sy'n gosod safle sy'n ynysig i bob golwg mewn cyd-destun ehangach. Mewn rhai ardaloedd mae patrwm y caeau yn ddigon amlwg inni fedru adnabod tirluniau cynnar eang.\nMae ffotograffiaeth o'r awyr yn gyfrwng arbennig o ddefnyddiol i ddangos patrymau aneddiad cynnar ac yn caniatáu inni werthfawrogi dylanwad dyn o lygad y ffynnon fel petai. Yn wir, heb olygfeydd o'r awyr, byddai wedi bod yn enbyd o anodd canfod, cofnodi a dehongli'r wybodaeth hon. Er y cyflwynir y dystiolaeth mewn modd thematig a chronolegol fwy na heb, dengys bron bob llun olion sawl cyfnod o weithgarwch sy'n dyst i gymhlethdod a natur amrywiol y tirlun heddiw.\nEr gwaetha tua chanrif o astudiaeth archaeolegol a hanesyddol helaeth, niwlog braidd yw sawl agwedd ar Eryri eto. Yn enwedig, prin fu'r astudiaethau manwl o'r aneddiadau a'r sustemau caeau a phur anaml y mae modd eu dyddio'n fanwl neu ddarganfod hyd yn oed eu hunion bwrpas. Yn ddiau, mae llawer o weithgareddau dyn heb adael olion digon clir inni eu gweld o'r awyr ac adlewyrchir hyn yn y dewis o themâu.\nArdal Maen y Bardd © RCAHMW 94-CS-0815\nMae ystlysau'r Carneddau yn frith o olion cynnar. Nodwedd amlycaf y llun uchod yw'r Ffordd Rufeinig, sy'n dringo'n serth o Rowen tuag at Fwlch y Ddeufaen. Mae cyfathrebu o amgylch ystlys ogleddol y mynyddoedd hyn wedi'i lesteirio erioed oherwydd pentir Penmaenbach a'r bwlch uchel hwn oedd un o'r ffyrdd pwysicaf hyd nes adeiladu ffordd arfordirol Telford yn yr 19eg ganrif. Dangosir y defnydd a wnaed o'r ffordd hon fel sarn gynnar gan y clwstwr claddfeydd a chylchoedd cerrig ar fin y ffordd ac, wrth gwrs, gan y meini hirion ar ben y bwlch. Mae'r ffordd Rufeinig yn torri trwy sustem helaeth o gaeau cynnar, yn eu plith feddrod Neolithig ac aneddiadau o sawl cyfnod. Mae gan y llethrau uwch beth wmbreth o olion rhychau troi ac adeiladau hirsgwar, o'r cyfnod canoloesol cynnar mae'n debyg. Mae clirio'r tir yn barhaus, ynghyd ag ailwampio'r cloddiau terfyn, wedi gadael yr olion cynharach braidd yn ddrylliedig gan arwain at godi'r waliau uchel hyn sydd mor amlwg ar wyneb y wlad.\nDengys yr olygfa letraws o'r ardal yng nghanol hanner ucha'r llun uchod dystiolaeth fwy manwl o aneddiad cynnar. Y nodwedd amlycaf yn rhan ucha'r llun yw caer gynhanesyddol Pen Dinas, gyda'i rhagfur enfawr o gerrig anferth ac ail ragfur i warchod y fynedfa. Oddi tani, ar ymyl Ceunant Egryn gwelir buarth crwn gyda chylch cut crwn yn ei ganol. Cloddiwyd y safle yn y 1920au gan O.G.S. Crawford, gyda chymorth lleol, ond yr unig ddarganfyddiad oedd modrwy haearn - rhan o ffrwyn ceffyl mae'n debyg. Ar lan arall yr afon, ymhellach i'r dde, mae buarth crwn arall sydd hefyd yn dyddio o gyfnod cynhanesyddol siwr braidd.\nYng nghanol y llun mae chwarel lechi fechan o'r 19eg. I'r dde iddi, yr ochr arall i Geunant Egryn, mae darn o dir garw sy'n nodi ardal Carreg Egryn a ddefnyddiwyd gyntaf yn y 13eg ganrif i ddarparu cerrig i godi Castell Harlech. Dengys cofnodion manwl o'r cyfnod hwn i olosg gael ei gludo i'r efail yn y chwarel i hogi cynion y chwarelwyr a'r seiri meini. Ar y llechwedd yng nghanol gwaelod y llun mae cyfres o gaeau afreolaidd gerllaw adeiladau hirsgwar, un yn dair siambr. Prin y gwelwch yr aneddiad arall ar y llechwedd islaw'r gaer nac ôl y tai hirsgwar hyd goridor mynedfa'r gaer. Yng nghanol y llun ar y dde mae dau fuarth gydag adeiladau hirsgwar, ond erys dyddiad y rhain yn ansicr. Mae'n debyg eu bod yn dyddio'n ôl i'r 13eg neu i ddechrau'r 14eg ganrif, ond efallai mai olion diweddarach ydynt ar ôl i daeogion y faestref ffoi rhag pla du canol y 14eg ganrif.


Roedd Tsieina yn addasu ferched mewn ffrogiau Mini cyflenwyr & gweithgynhyrchwyr & ffatri-Lancai\nFerched mewn ffrogiau Mini\nFfatri ddilledyn Lancai sy'n gwneud dillad menywod, gwisg, sgert, blouse, crys t, crys, pants, ac ati yn broffesiynol iawn. Ac mae gennym mwy nag y mae 18years profiadau ar wneud y dilledyn. Gobeithiwn y gallwn gydweithio â chi yn y dyfodol. Mae'r arddull hwn yn ferched mewn ffrogiau bach, mae gan y gwisg ymdeimlad mawr o...\nFfatri ddilledyn Lancai sy'n gwneud dillad menywod, gwisg, sgert, blouse, crys t, crys, pants, ac ati yn broffesiynol iawn. Ac mae gennym mwy nag y mae 18years profiadau ar wneud y dilledyn. Gobeithiwn y gallwn gydweithio â chi yn y dyfodol.\nMae'r arddull hwn yn ferched mewn ffrogiau bach, mae y gwisg ymdeimlad mawr o dylunio. Dylunio heb lewys ar siâp a backless yn un o'r uchafbwyntiau. Yn ychwanegol at y patrwm gwirio, gallwn hefyd ddarparu chi gyda ffabrigau eraill i ddewis ohonynt, megis lliw pur neu argraffu. Cyhyd ag y mae gennych ddiddordeb, croeso i gysylltu â ni.\nPolyester & cotwm\nPlaid a wedi'i haddasu\nXS-3XL neu wedi'i haddasu\nMae Plaid, botymau, gwddf sgwâr, backless\nRydym yn y gwneuthurwr dillad sy'n darparu gwasanaethau OEM & greiddiol i'r gwaith ar gyfer prynwr am serval mlynedd, ac rydym yn falch o fod yn cydweithio â rhai brand enwog, o'r fath fel Elle, Bebe, Jane Norman a ac ati.\nMae gennym ystafell arddangos ein hunain, sydd yn denu pobl o lawer o wahanol wledydd ymweld â Croeso!\nEdrychwch ar y ffabrig cyn torri.\nY gweithwyr yn cael eu cynhyrchu.\nYmdrin â manylion ar y dillad.\nPa fath o ddillad yr ydych yn dda?\nYr ydym yn dda am wneud ffrogiau ffasiwn gwehyddu.\nMae ansawdd y sampl yr un fath â swmp-nwyddau?\nIe, rydym yn addo.\nMae gennym dîm fel ein teulu.\nYr ydym yn trafod y dillad yn Ffair Carton.\nYr ydym yn Ffair Carton i'ch croesawu.\nMae ein cyd-Aelodau yn teithio gyda'i gilydd ar y penwythnos.\nHot Tags: menywod yn bach yn gwisgo, Tsieina, cyflenwyr, gweithgynhyrchwyr, ffatri, addasu, gwneud yn Tsieina\nGwisg Wrap Llinell


Abertawe - Gwasanaethau Plant a Theuluoedd - Ein Gwaith\nGwasanaethau Plant a Theuluoedd - Ein Gwaith\nGwasanaeth Gwybodaeth, Cyngor a Chymorth i Blant a Theuluoedd\nAsesu Plant a'u Teuluoedd\nDyma beth mae teuluoedd yn ei ddweud amdanom ni\nGwasanaeth Cyfiawnder Ieuenctid ac Ymyrryd yn Gynnar\nGofalu am blentyn rydych eisoes yn ei adnabod\nCyfle i ddweud eich dweud ar wasanaethau Anabledd Plant\nGwybodaeth am sut mae'r Gwasanaethau Cymdeithasol Abertawe yn darparu help a chefnogaeth ar gyfer plant a theuluoedd\nRydym ni yn y Gwasanaethau Plant a Theuluoedd yn credu bod gan blant yr hawl i fyw mewn amgylchedd diogel a hapus, i gael eu parchu am bwy ydynt a chael cyfleoedd i gyflawni'r canlyniadau gorau posib a'u potensial llawn.\nRydym yn gwybod bod angen ychydig o help ychwanegol ar deuluoedd weithiau. Gall athrawon, ymwelwyr iechyd a gwasanaethau eraill sy'n gweithio gyda phlant a theuluoedd ddarparu gwybodaeth a chefnogaeth.\nMae ein tudalennau Cyngor, Gwybodaeth a Chefnogaeth i Deuluoedd yn darparu amrywiaeth o wybodaeth am y rhain.\nHefyd, yn Abertawe gall unrhyw un gysylltu â'r Gwasanaeth Gwybodaeth, Cyngor a Chymorth (GCC) i Blant a Theuluoedd i gael trafodaeth a chael cymorth.\nRydym yn cefnogi ac yn gweithio gyda'r teuluoedd hynny â phlant dan 18 oed sydd yn yr angen mwyaf. Er enghraifft, rydym yn helpu\nRhieni y mae angen cefnogaeth ychwanegol arnynt i'w helpu i ofalu am eu plant yn ddiogel\nPlant a phobl ifanc sydd mewn perygl esgeulustod, niwed neu gam-fanteisio rhywiol\nPlant a phobl ifanc sydd mewn trafferth gyda'r heddlu\nPobl a hoffai roi cartref i blentyn drwy faethu neu fabwysiadu\nGall teuluoedd sy'n byw yn Ninas a Sir Abertawe gysylltu â ni'n uniongyrchol i ofyn am help neu gyngor. Weithiau bydd pobl fel athrawon neu ymwelwyr iechyd yn cysylltu â ni i weld a oes modd i ni gynnig cefnogaeth ychwanegol i deulu.\nPan fydd rhywun yn cysylltu â ni, byddwn yn gofyn cwestiynau i'n helpu i ddeall yr hyn sy'n digwydd yn eich teulu, a oes angen cefnogaeth a phwy fyddai'r person neu'r sefydliad gorau i'ch helpu.\nWeithiau, ni fydd angen cymorth uniongyrchol gan y Gwasanaethau Cymdeithasol, ond gallwn roi gwybodaeth a chyngor a thrafod sefydliadau eraill a all helpu gyda'r sefyllfa.\nOs yw'n ymddangos bod angen i ni roi mwy o gefnogaeth, bydd gweithiwr cymdeithasol yn ymweld â chi a siarad â chi am y math o gefnogaeth a chymorth mae eu hangen arnoch. Asesiad yw'r enw am y broses hon.\nMewn rhai amgylchiadau, mae dyletswydd gyfreithiol arnom i weithredu, hyd yn oed os nad yw'r teulu wedi gofyn am ein help. Mae'n rhaid i ni amddiffyn unrhyw blentyn y gall fod perygl i'w ddiogelwch, ei iechyd a'i les os nad yw'n derbyn cymorth.\nGallwch gysylltu â'r gysylltu â'r Gwasanaeth Gwybodaeth, Cyngor a Chymorth (GCC) i Blant a Theuluoedd drwy ffonio 01792 635700 neu e-bostio tccacb@abertawe.gov.uk\nOs yw'ch achos yn agored i weithiwr cymdeithasol ffoniwch 01792 635180.\nMae asesiad yn helpu'r Gwasanaethau Cymdeithasol a theuluoedd i edrych ar y sefyllfa bresennol gyda'i gilydd ac ystyried y camau nesaf efallai y bydd angen eu cymryd.\nDarllenwch sylwadau gan deuluoedd yn Abertawe am eu gweithwyr cymdeithasol\nMae Gwasanaeth Cyfiawnder Ieuenctid ac Ymyrryd yn Gynnar Bae'r Gorllewin (Gwasanaeth Troseddau Ieuenctid) yn defnyddio ymagwedd aml-asiantaeth at droseddau ieuenctid.\nDiweddarwyd y dudalen ddiwethaf 14.18 08.10.2020


Twrnai fucks Mae cleientiaid Lluosog Behind Closed Doors - VirtualPornstars.com\nTwrnai fucks Mae cleientiaid Lluosog Behind Closed Doors\nAtwrneiod yn cael y fraint anhygoel o weld a chlywed tunnell o achosion gwahanol o bob math o gefndiroedd. Dynion o'r gyfraith yn cael eu taflu yn gyson i mewn i sefyllfaoedd llawn straen, lle mae cleientiaid yn llythrennol yn barod i wneud unrhyw beth i gael eu profi diniwed. Fel cyfreithiwr, sut ydych chi'n penderfynu pa achosion yn cymryd yr ymdrech a'r gofal mwyaf? Weithiau mae hyd yn oed yn werth yr ymdrech i gymryd rhan â throseddwyr a menywod chwerthinllyd a gwallgof? Chwarae draw fel atwrnai amlwg, ac yn cael eich hun pen-glin yn ddwfn yn gleientiaid sy'n barod i sugno eich ceiliog a lyfu eich peli i ddod oddi scott rhad ac am ddim. Nid dyna i gyd er, swyn eich ffordd drwy amrywiol gyfarfodydd a ffwcio rhai Babes ddifrifol perffaith. Mae bod yn rhan o'r system gyfreithiol yn sicr wedi ei manteision!\nMae'r sioe ryngweithiol rhyw yn cynnwys y hyfryd Jay Dee, Layla Sin, Samantha Bentley, Vanda Lust ac yn cael ei dagio ar gyfer pobl sy'n cael eu troi ar gan y categorïau canlynol o porn: Americanaidd, Rhefrol, atwrnai, Babe, baglor, Titw Mawr, Gwallt du, Blonde, Blowjob, pennaeth, Brunette, soffa, Ewropeaidd, Wyneb, Byseddu, Traed Fetish, footjob, gangster, Gaping, sbectol, Hardcore, Cartref, swyddfa, POV, carchar, Rwsia, Titw bach, soffa, Teen, TitFuck, Rhyw wain. Sioeau Cysylltiedig Eraill gallech eu mwynhau\nSlutty Sorority Merched Cael treiddio DwblPa Heddiw Cyd-Gweithiwr Will You Ffyc?Tapiau Rhyw Secret of Horny Coeds ColegBoob Lover Darganfyddiadau Merched Busty Perffaith I FfycEx-wraig wedi Rhyw dial HardcoreParti Baglor yn BarcelonaSecret Diary Rhyw Aletta ynFfyc Gwmpas y BydAnturiaethau Down UnderGadewch i ni Gwneud PornKiss FfrangegO Rags I BitchesGofynnwch Doctor Mike!Mae rockstar yn cael ei eniTiwtor Gyrru'n Ddi-hidDiogelwch CamerassArferion VoodooFfyc Bod Hybu!


Cabinet yn cadarnhau polisi atal efadu trethi - CBS Pen-y-bont\nCabinet yn cadarnhau polisi atal efadu trethi\nMae Cabinet Bwrdeistref Sirol Pen-y-bont ar Ogwr wedi cadarnhau polisi newydd ar atal efadu trethi.\nYn ôl y gyfraith, bydd y cyngor yn gyfrifol yn gyfreithiol, a gallai wynebu cosbau ariannol os bydd yn methu ag atal y bobl hynny sy'n ei gynrychioli, neu'n gweithio ar ei ran, rhag hwyluso efadu trethi fel gweithred droseddol.\nGall y cyngor wynebu'r risg o amlygiad o ran hwyluso efadu trethi drwy bethau megis grantiau, contractau allanol, a thaliadau uniongyrchol ar gyfer gwasanaethau gofal a chefnogi.\nDywedodd y Dirprwy Arweinydd, Hywel Williams: "Mae'r cyngor wedi ymrwymo i sefydlu a chynnal trefniadau effeithiol i atal ac adnabod llwgrwobrwyo, llygru ac efadu trethi gan drethdalwyr a defnyddwyr gwasanaethau, pa un ai eu bod nhw'n fwriadol, neu fel arall, mewn perthynas â'r gwasanaethau mae'n eu darparu.\n"Mae'r polisi newydd wedi cael ei ddatblygu i dynnu sylw at atal efadu trethu, a bydd yn darparu dull trefnus a chyson i bob gweithiwr, ac unrhyw berson sy'n cynnal gwasanaethau ar gyfer y cyngor, ac ar ei ran.\n"Mae'n atodol i strategaeth llwgrwobrwyo a gwrth-dwyll ehangach y cyngor, sy'n amlinellu'r prif gyfrifoldebau o ran atal twyll, a beth i'w wneud os adnabyddir twyll neu weithredu anghyfreithiol ariannol, a'r camau sydd angen eu cymryd gan y bobl sy'n rheoli."\nCadarnhaodd y cabinet y polisi newydd hwn yn ei gyfarfod ddydd Mawrth 9 Chwefror.\nDylai unrhyw un sydd ag unrhyw bryder gysylltu ag Uwch Archwilydd Twyll y cyngor, Simon Roberts ar 01656 643376 neu e-bostio simon.roberts@bridgend.gov.uk


Cyhoeddi Enillwyr 2019!\nEnglish : Winners Announced 2019\nRoedd penwythnos Gŵyl Gorawl Gogledd Cymru yn benwythnos gwych o gystadlaethau a chyngherddau. Roedd dros 25 o gorau ar draws y DU ac Iwerddon yn cystadlu yn yr Ŵyl eleni. Roedd hi’n bleser gweld cymaint o gorau, o bell ac agos, yn Llandudno ar gyfer digwyddiad cerddorol gwych.\nAgorwyd y penwythnos gyda’n cyngerdd agoriadol yn cynnwys perfformiad gwych gan Cor Maelgwn Meibion, a pherfformiad anhygoel i ddilyn gan seren soprano Fflur Wyn.\nYn ystod y penwythnos cystadlodd corau mewn categorïau corau meibion, ieuenctid, Ychydig o Hwyl, merched, arddull siop barbwr a sioeau cerdd. Gyda chymaint o dalent yn y gystadleuaeth, roedd gan y beirniaid eleni, Trevor Hughes, David King a Nia Morgan benderfyniadau anodd ei gwneud.\nEnillwyr 2019 yw:\n1af – Warrington Male Voice Choir\n2il – The City of Chester Male Voice Choir\n3ydd – Hims and Arias\n1af – Amabile Choir\n2il – GLÓR Youth Choir Ychydig o Hwyl:\n1af – Milis\n2il – The Bostock Singers\n3ydd – Knutsford Star Choir\n2il – Vocelle\n3ydd – Impromptu\n2il – Cheshire Chord Company\n3ydd – Crystal Chords\n2il – Dun Laoghaire Musical & Dramatic Society\n3ydd – The Gallery Choir\nHoffwn ddiolch i bob côr am gymryd rhan yng Ngŵyl Gorawl Gogledd Cymru 2019. Roedd hi’n braf gweld cymaint o wynebau cyfarwydd yn ogystal â chyfarfod corau newydd – a gobeithiwn eich gweld chi gyd y flwyddyn nesaf!\nDiolch yn fawr i holl noddwyr yr Ŵyl eleni, Garej Threeways, Cyngor Tref Llandudno, Gwesty Belmont, Cymdeithas Lletygarwch Llandudno, gwerthfawrogwn eich cefnogaeth.\nBydd Gŵyl Gorawl Gogledd Cymru’r flwyddyn nesaf yn cael ei chynnal ar 6-8 Tachwedd 2020.


J. Elwyn Hughes - Wicipedia\nGolygydd ac ieithydd yw J. Elwyn Hughes, a fu am 30 mlynedd yn olygydd ‘Cyfansoddiadau a Beirniadaethau’ yr Eisteddfod Genedlaethol (1985-2015), 23 cyfrol. Mae’n arbenigwr ar hanes y nofelydd Caradog Prichard.\nYn Eisteddfod Genedlaethol y Rhyl, 1985 y cyhoeddwyd y Cyfansoddiadau cyntaf dan ei olygyddiaeth, sy'n cael ei ei chyhoeddi'n flynyddol ar brynhawn Gwener olaf yr Eisteddfod. Ymddeolodd o'r swydd er mwyn canolbwyntio ar sgwennu am Ddyffryn Ogwen, ei fro enedigol a diddordebau eraill. Penodwyd W. Gwyn Lewis yn ei le.\nMae'n gynddisgybl Ysgol Dyffryn Ogwen a rhwng 1987 – 1996 bu'n Gyfarwyddwr Canolfan Astudiaethau Iaith. Astudiodd Cymraeg ac Astudiaethau Celtaidd ac yna gradd Meistr mewn Addysg yng Ngholeg y Brifysgol, Bangor cyn cael ei benodi'n Brifathro Ysgol Dyffryn Ogwen, Bethesda.\nMae'n byw yn Methel, Gwynedd. Yn 1993 anrhyddeddwyd ef i'r Wisg Wen yn Eisteddfod Llanelwedd am ei gyfraniad i'r Gymraeg.\n↑ Gwefan Gomer; adalwyd 6 Gorffennaf 2015\nWedi dod o "https://cy.wikipedia.org/w/index.php?title=J._Elwyn_Hughes&oldid=2272659"\nLast edited on 12 Mawrth 2017, at 15:49\nNewidiwyd y dudalen hon ddiwethaf ar 12 Mawrth 2017, am 15:49.


Caerphilly - Mathau eraill o niwsans statudol\nPreswylydd Iechyd yr amgylchedd a llygredd Llygredd Mathau eraill o niwsans statudol\nMathau eraill o niwsans statudol\nMae ‘niwsans statudol’ yn rhywbeth sydd naill ai’n niweidiol i iechyd, er enghraifft rhywbeth sy’n gallu achosi afiechyd, neu’n niwsans mewn cyfreithiau cyffredin. Mae’n rhaid ei fod yn rhywbeth sy’n effeithio ar ddefnydd a mwynhad rhywun o’u cartref/eiddo. Mae’n rhaid ei fod yn digwydd yn rheolaidd ac yn parhau am gymaint o amser fel ei fod yn afresymol.\nMaterion sy’n cael eu cynnwys gan gyfraith niwsans statudol\nMae yna nifer o fathau gwahanol o broblemau sy’n gallu achosi ‘niwsans statudol’, fel y’i diffinnir yn Adran 80 Deddf Diogelu’r Amgylchedd 1990.\nArogl o eiddo masnachol yn unig\nPryfed o eiddo masnachol yn unig\nMaterion sy’n annhebygol o gael eu cynnwys gan gyfraith niwsans statudol\nArogl o geginau domestig\nCymdogion yn dadlau\nBabi yn crio yn achlysurol\nCŵn yn cyfarth yn achlysurol\nRhoi gwybod i ni am niwsans\nYn ddibynnol ar y math o niwsans dan sylw, rhowch wybod i ni am y mater gan ddefnyddio un o’r botymau isod.\nRhoi gwybod i ni am sŵn neu ddirgryniad\nAr gyfer mathau eraill o niwsans, cysylltwch â’r tîm llygredd.\nPan fyddwch yn rhoi gwybod i ni am fater, bydd angen i chi roi:\nManylion y broblem – y math o niwsans, pa mor aml mae’n digwydd ac am ba hyd\nCyfeiriad person/eiddo/cerbyd sy’n achosi’r niwsans\nGwybodaeth ychwanegol berthnasol\nNi allwn ymchwilio i gwynion dienw oherwydd i ymchwilio i’r gŵyn bydd angen i ni wybod pwy sy’n cael eu heffeithio gan y niwsans. Fodd bynnag, gallwn eich sicrhau y bydd eich manylion yn cael eu cadw’n gwbl gyfrinachol, a phan fyddwn yn delio â’r cais ni fydd unrhyw fanylion am yr achwynydd yn cael eu datgelu.\nBydd eich cwyn yn cael ei chofnodi a’i throsglwyddo i swyddog ymchwilio a fydd yn cysylltu â chi. Gwneir hyn fel arfer o fewn 5 diwrnod ar ôl derbyn y gŵyn.\nBydd yr hyn sy’n digwydd nesaf yn dibynnu ar amgylchiadau pob achos. Er enghraifft, os nad ydych eisoes wedi gwneud hynny, efallai y byddwn yn gofyn i chi gadw taflen gofnodi neu ddyddiadur, a allai gwmpasu nifer o wythnosau, cyn y gallwn barhau â’n hymchwiliadau.\nFel arfer, bydd y cam hwn yn cynnwys cysylltu hefyd â’r person sy’n sail i’r gŵyn, er mwyn iddynt fod yn ymwybodol o’r cyhuddiadau.\nBydd problem barhaus yn destun ymchwiliadau pellach. Os bydd y gŵyn yn ymwneud â sŵn, gall hyn gynnwys defnyddio dull monitro, yn cynnwys offer mesur a chofnodi sŵn yn ystod y dydd a thu allan i oriau swyddfa arferol.\nOs bydd angen, mewn achosion pan fydd swyddog cymwys yn tystio problem ac achos o dorri deddfwriaeth, bydd y swyddog yn gweithredu yn unol â’n Polisi Gorfodi Gwarchod y Cyhoedd. Gallai hyn gynnwys, er enghraifft, cyflwyno rhybudd, gorchymyn i waith gael ei wneud neu erlyniad, yn unol â’r amgylchiadau.\nMewn rhai amgylchiadau, pan na fydd camau statudol yn opsiwn, gellir defnyddio gwasanaethau cyfryngu i helpu i ddatrys yr anghydfod.\nBeth os na all y cyngor helpu?\nOs ydych chi’n cael eich effeithio gan niwsans, gallwch gwyno’n uniongyrchol i’r Llys Ynadon o dan Adran 82 Deddf Diogelu’r Amgylchedd 1990. Gallwch wneud hyn os nad ydych yn dymuno cynnwys y cyngor yn hyn neu am nad yw’r cyngor wedi gallu sefydlu niwsans statudol. Yn yr amgylchiadau hyn byddwn yn eich hysbysu ynglŷn â’r opsiwn hwn.\nGellir cymryd camau sifil os gellir dangos bod y niwsans yn effeithio ar iechyd, cyfforddusrwydd neu gyfleuster. Gall hyn fod yn ddrud ac os byddwch yn ystyried hyn rydym yn argymell eich bod yn gofyn am gyngor cyfreithiol.\nCoelcerthi Gardd (PDF)\nLlygredd Golau (PDF)\nSŵn o’r cymdogion (PDF)\nLlygredd sŵn (PDF)\nDefnyddio gwlân a glo ar gyfer cynhesur cartref(PDF)\nRheoli sŵn a niwsans cyhoeddus eraill (PDF)


Arolwg o farn y cyhoedd ar y coronafeirws (COVID-19): 9 i 12 Hydref 2020 | LLYW.CYMRU\nArolwg o farn y cyhoedd ar y coronafeirws (COVID-19): 9 i 12 Hydref 2020\nGwybodaeth am farn ac ymddygiad y cyhoedd yn ystod yr argyfwng coronafeirws ar gyfer 9 i 12 Hydref 2020.\n9 i 12 Hydref 2020\nMae canfyddiadau o'r bygythiadau a achosir gan coronafirws wedi bod yn gymharol sefydlog ers cryn amser. Mae’n parhau i gael ei weld fel mwy o fygythiad i’r wlad nac i unigolion.\nMae’r gyfran o bobl sy’n gadael eu cartref i wneud teithiau hanfodol yn unig wedi cynyddu’n ddiweddar ac mae mwyafrif mawr yng Nghymru yn parhau i geisio cadw dau fetr oddi wrth eraill pan fyddant allan. Mae Llywodraeth Cymru a’r GIG yn gyffredinol yn parhau i gael eu gweld yn gwneud gwaith da.\nArolwg o farn y cyhoedd ar y coronafeirws (COVID-19): 9 i 12 Hydref 2020 , math o ffeil: ODS, maint ffeil: 8 KB


Bywyd newydd i safle ffatri ffrwydron Cookes - BBC Cymru Fyw\nBywyd newydd i safle ffatri ffrwydron Cookes\nFfynhonnell y llun, Tegwen Haf\nDisgrifiad o’r llun, Yn ei anterth, roedd safle Cookes yn cyflogi hyd at 700 o bobl\nMae'r mudiad plant a phobl ifanc, Gwerin y Coed, yn gobeithio dod â bywyd newydd i safle ffatri ffrwydron Cookes Penrhyndeudraeth, neu Gwaith Powdwr fel y'i gelwir yn lleol.\nDdydd Sadwrn mae arddangosfa o hen luniau ac eitemau o'r safle ar lwyfan Neuadd Goffa Penrhyndeudraeth.\nBydd y plant a phobl ifanc hefyd yn lansio prosiect fydd yn ceisio cynnal gweithgareddau newydd yn y Gwaith Powdwr.\nMae'r safle erbyn hyn yn un o warchodfeydd natur Ymddiriedolaeth Bywyd Gwyllt Gogledd Cymru ac mae pobl ifanc Gwerin wedi bod yn defnyddio'r lle ar gyfer gweithgareddau awyr agored a natur yn ddiweddar.\nYn ôl Llinos Griffin, Swyddog Grwpiau Newydd Gwerin y Coed, mae'n gyfle gwych i ddod â chyn-weithiwyr y ffatri - a fu unwaith yn cyflogi dros 700 - a chenhedlaeth newydd o bobl ifanc ynghyd er mwyn dehongli pwysigrwydd hanes y lle i'r gymuned leol, tra hefyd yn rhoi pwyslais anferth ar y dyfodol.\n"Yn ystod y prosiect cyffrous hwn bydd plant a phobl ifanc yr ardal yn ymweld â'r gorffennol drwy ffilmio cyfweliadau gyda'r cyn-weithwyr.\n"Bydd hefyd yn ehangu ar sgiliau a chyfleon i'r bobl ifanc drwy ddod ag arbenigwyr a gwirfoddolwyr i Gwaith Powdwr i wneud defnydd llawn o'r bywyd gwyllt ar y safle yn ogystal â chreu cyfleon chwaraeon awyr agored.\n"Rydym ar hyn o bryd yn chwilio am wirfoddolwyr i ddod yn rhan o'r gweithgareddau - boed hynny unwaith neu'n gyson. Mae'n wych y gall pawb ddod yn rhan o'r prosiect hwn."